open-index/open-wikipedia-markdown huggingface dataset:
গোবিন্দগঞ্জ পৌরসভা

**প্রতিষ্ঠাঃ** গাইবান্ধা জেলাধীন গোবিন্দগঞ্জ একটি জনবহুল এলাকা।এই পল্লী এলাকাকে ১৯৯৮ সালের ২৫ আগস্ট পৌরসভা হিসেবে ঘোষণা করা হয়।এই পৌরসভার জন্মকাল ২৫ আগস্ট ১৯৯৮ ইং হলেও পৌর নাগরিক সেবার মান ও আয় বৃদ্ধির ফলে ২০১৪ সালে পৌরসভাটি প্রথম শ্রেনীতে উন্নতি হয়েছে।

**অবস্থানঃ**বর্তমানে বর্ধনকুঠিতে পৌরসভা কার্যালয়ের স্থায়ী ভবন নির্মাণ করা হয়েছে।

**আয়তনঃ** গোবিন্দগঞ্জ পৌরসভার আয়তন ১২.৭১ কিলোমিটার।

**জনসংখ্যাঃ** ৩৮,৪১৫ জন; পুরুষ-১৯৩৬২, নারী-১৯০৫৩ জন।

**সড়কঃ** মোট সড়কের দৈর্ঘ্য-৫২.২৯ কিলোমিটার।

* কাঁচা রাস্তা-৩২.১৩ কিলোমিটার
* সেমি পাকা-১০.২৭ কিলোমিটার
* পাকা রাস্তা-৯.৮৯ কিলোমিটার
* ব্রিজ-৫টি
* কালভাট-৬৪টি

**ড্রেনঃ**মোট ড্রেনের দৈর্ঘ্য-২৮.০৪

* কাঁচা ড্রেন-১৪.০২ কিলোমিটার
* আরসিসি ড্রেন-৯.০২ কিলোমিটার
* ব্রিক ড্রেন-৩.০০ কিলোমিটার
* প্রাইমারী খাল/ড্রেন-২.০০ কিলোমিটার।

**ধর্মীয় স্থাপনাঃ**

* মসজিদ-৭২টি
* ঈদগাহ মাঠ-১৮টি
* মন্দির-১৪টি
* শ্মাশ্বান-৩টি

**হাসপাতালঃ**

* সরকারী হাসপাতালঃ ১টি(৫০ শয্যা বিশিষ্ট)
* বে-সরকারী হাসপাতাল-২টি
* ক্লিনিক-৬টি

**হোল্ডিং সংখ্যাঃ** ৯৭১৮ টি(ক্রমবর্ধমান)।

**ওয়ার্ডঃ** ৯ট।

**পোষ্ট অফিসঃ** ২টি।

**উপজেলা অফিসঃ** ১টি।

**ভূমি অফিসঃ** ১টি।

**পুলিশ স্টেশনঃ** ১টি।

**খাবার হোটেলঃ** ৪৮টি।

**আবাসিক হোটেলঃ** ৪টি।

**এতিম খানাঃ** ২টি।

বিষয়শ্রেণী:গাইবান্ধা জেলার পৌরসভা
থারাঙ্গা পারানাভিতানা

**নিশাদ থারাঙ্গা পারানাভিতানা** (; জন্ম: ১৫ এপ্রিল, ১৯৮২) কিগল এলাকায় জন্মগ্রহণকারী শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ২০০৯ সাল থেকে আন্তর্জাতিক ক্রিকেটে অংশগ্রহণ করছেন।

ঘরোয়া প্রথম-শ্রেণীর শ্রীলঙ্কান ক্রিকেটে সিংহলীজ স্পোর্টস ক্লাব দলের প্রতিনিধিত্ব করেন। দলে তিনি মূলতঃ উদ্বোধনী ব্যাটসম্যান হিসেবে খেলছেন। এছাড়াও, অফ ব্রেক বোলার হিসেবে কার্যকরী বোলিংশৈলী প্রদর্শন করে চলেছেন ‘মোরা’ ডাকনামে পরিচিত **থারাঙ্গা পারানাভিতানা**।

## প্রথম-শ্রেণীর ক্রিকেট
২০০১-০২ মৌসুম থেকে থারাঙ্গা পারানাভিতানা’র প্রথম-শ্রেণীর খেলোয়াড়ী জীবন চলমান রয়েছে। দীর্ঘদেহের অধিকারী থারাঙ্গা পারানাভিতানা উদ্বোধনী ব্যাটসম্যান হিসেবে খেলে থাকেন। ২০০৩ সালে শ্রীলঙ্কায় অনুষ্ঠিত ইমার্জিং টিম ট্রফিতে তার উত্থান ঘটে। পরবর্তীতে ঘরোয়া ক্রিকেটে ক্রমাগত রানের ফুলঝুরি ছোটাতে থাকেন।

২০০৭-০৮ মৌসুমের প্রিমিয়ার লীগে টায়ার এ প্রতিযোগিতায় ৩৯২ বলে ২৩৬ রানের ব্যক্তিগত সেরা ইনিংসে খেলে সিংহলীজ এসসিকে শিরোপা জয়ে ভূমিকা রাখেন। এরফলে আন্তর্জাতিক পর্যায়েও তার খেলার ক্ষেত্র সৃষ্টি হয়। এ প্রতিযোগিতায় ৭৪.৪১ গড়ে ৮৯৩ রান তুলে শীর্ষ রান সংগ্রাহকের ভূমিকায় অবতীর্ণ হন। এরপর দক্ষিণ আফ্রিকায় অনানুষ্ঠানিক টেস্টে এক শতক ও দুইটি অর্ধ-শতরানের ইনিংস খেলেন। কোচ চণ্ডিকা হাথুরুসিংহা তাকে শ্রীলঙ্কার ভবিষ্যৎ সম্ভাবনাময় খেলোয়াড় হিসেবে আখ্যায়িত করেন।

২০১৫-১৬ মৌসুমের প্রিমিয়ার লীগ প্রতিযোগিতায় সর্বাধিকসংখ্যক রান সংগ্রহের কৃতিত্ব প্রদর্শন করেন। ১০ খেলায় অংশ নিয়ে ১৭ ইনিংসে ৯৩৫ রান তুলেছিলেন। মার্চ, ২০১৮ সালে ২০১৭-১৮ মৌসুমের সুপার ফোর প্রভিন্সিয়াল প্রতিযোগিতাকে ঘিরে ক্যান্ডি দলের সদস্যরূপে মনোনীত হন। পরের মাসে সুপার প্রভিন্সিয়াল ওয়ান ডে প্রতিযোগিতায়ও ক্যান্ডি দলের সদস্যরূপে তাকে রাখা হয়।

## আন্তর্জাতিক ক্রিকেট
সমগ্র খেলোয়াড়ী জীবনে ৩২টি টেস্টে অংশগ্রহণ করেছেন থারাঙ্গা পারানাভিতানা। ২১ ফেব্রুয়ারি, ২০০৯ তারিখে করাচীতে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ২৫ নভেম্বর, ২০১২ তারিখে কলম্বোয় সফরকারী নিউজিল্যান্ড দলের বিপক্ষে সর্বশেষ টেস্টে অংশ নেন তিনি।

ফেব্রুয়ারি, ২০০৯ সালে পাকিস্তানের বিপক্ষে টেস্ট অভিষেকে পর্ব সম্পন্ন হয় থারাঙ্গা পারানাভিতানা’র। সিরিজের দ্বিতীয় টেস্ট চলাকালীন তৃতীয় দিন খেলা শুরুর পূর্বে লাহোরে তাদের বাসকে লক্ষ্যে করে সন্ত্রাসীদের আক্রমণের লক্ষ্যবস্তুতে পরিণত হয়। এ আক্রমণে তিনিও জখমপ্রাপ্ত হন। হামলায় গুরুতর আহত হবার ছয় মাস পর টেস্ট দলে ফিরে আসেন। ১৮ জুলাই, ২০১০ তারিখে গলেতে সফরকারী ভারতের বিপক্ষে নিজস্ব প্রথম টেস্ট সেঞ্চুরি হাঁকান।

২০১১ সালের শেষদিকে টেস্ট দলের বাইরে অবস্থান করতে বাধ্য হন। ২০১১-১২ মৌসুমে দক্ষিণ আফ্রিকা সফরে সিরিজের তৃতীয় টেস্টে লাহিরু থিরিমানে তার স্থলাভিষিক্ত হন।

## তথ্যসূত্র

## আরও দেখুন
* রবীন্দ্র পুষ্পকুমারা
* মালিন্দা ওয়ার্নাপুরা
* সিংহলীজ স্পোর্টস ক্লাব
* শ্রীলঙ্কান টেস্ট ক্রিকেটারদের তালিকা
* ২০০৯ শ্রীলঙ্কা জাতীয় ক্রিকেট দলের উপর আক্রমণ

## বহিঃসংযোগ
* 
* 

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আবাহনী লিমিটেডের ক্রিকেটার
বিষয়শ্রেণী:ইউভা ক্রিকেটার
বিষয়শ্রেণী:কন্দুরাতার ক্রিকেটার
বিষয়শ্রেণী:কন্দুরাতা ওয়ারিয়র্সের ক্রিকেটার
বিষয়শ্রেণী:জাফনা ডিস্ট্রিক্টের ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:সিংহলিজ স্পোর্টস ক্লাবের ক্রিকেটার
বিষয়শ্রেণী:সন্ত্রাসী হামলায় আক্রান্ত শ্রীলঙ্কান
টম সোলে

**টমাস বার্কলে সোলে** (জন্ম: ২১ জুন ১৯৯৬) একজন স্কটিশ ক্রিকেটার। তিনি দক্ষিণ আফ্রিকা ইংল্যান্ড সফরের সময় ২১ মে ২০১৭ সালে দক্ষিণ আফ্রিকার দলের বিপক্ষে নর্থাম্পটনশায়ারের হয়ে লিস্ট এ ক্রিকেটে অভিষেক করেছিলেন। তিনি ২০১৭-১৮ সংযুক্ত আরব আমিরাত ত্রি-দেশীয় সিরিজে আয়ারল্যান্ডের বিপক্ষে স্কটল্যান্ডের হয়ে একদিনের আন্তর্জাতিক (ওডিআই) ক্রিকেটে অভিষেক করেছিলেন।

মার্চ ২০১৮ সালে, ২০১৮ ক্রিকেট বিশ্বকাপ বাছাইপর্ব চলাকালীন হংকং-এর বিপক্ষে বুলাওয়ে অ্যাথলেটিক ক্লাব, বুলাওয়েতে, ১৫ রানের বিনিময়ে সোলে চারটি উইকেট লাভ করেন। হংকং ৯২ রানে অল-আউট হয়ে গেলে স্কটল্যান্ড ৪ উইকেটে ম্যাচটি জিতে নেয়। তার পারফরম্যান্সের জন্য তাকে ম্যাচ সেরা খেলোয়াড় নির্বাচিত করা হয়েছিল।

তিনি ১৭ আগস্ট ২০১৮ তে ২০১৮ টি২০ ব্লাস্টে নর্থহ্যামটনশায়ারের হয়ে টুয়েন্টি২০ ক্রিকেটে অভিষেক করেছিলেন। জুলাই ২০১৯ সালে, ইউরো টি২০ স্ল্যাম ক্রিকেট টুর্নামেন্টের উদ্বোধনী সংস্করণে তিনি গ্লাসগো জায়ান্টের হয়ে খেলতে নির্বাচিত হয়েছিলেন। তবে পরের মাসে এই টুর্নামেন্টটি বাতিল হয়ে যায়।

২০১৯ সালের সেপ্টেম্বরে, ২০১৯-২০ আয়ারল্যান্ড ত্রি-দেশীয় সিরিজ এবং সংযুক্ত আরব আমিরাতে অনুষ্ঠিত ২০১৯ আইসিসি টি২০ বিশ্বকাপ বাছাইপর্ব প্রতিযোগিতার জন্য স্কটল্যান্ডের দলে জায়গা পেয়েছিলেন তিনি।  ১৯ সেপ্টেম্বর ২০১৯-এ নেদারল্যান্ডসের বিপরীতে তার টি২০আই ক্রিকেটে অভিষেক হয়। তবে, ২৪ শে অক্টোবর ২০১৯, আন্তর্জাতিক ক্রিকেট কাউন্সিল (আইসিসি) ঘোষণা করে যে তার বোলিং অ্যাকশনটি অবৈধ বলে প্রমাণিত হয়েছে। আন্তর্জাতিক ক্রিকেট ম্যাচে বোলিং করা থেকে তাকে সাময়িক বরখাস্ত করা হয়, যতক্ষণ না কোনও মূল্যায়ন না দেখায় যে তার বোলিং অ্যাকশন অবৈধ নয়।

তার বাবা ডেভিড সোলে স্কটল্যান্ডের হয়ে রাগবি ইউনিয়ন খেলেন এবং তার ভাই ক্রিসও স্কটল্যান্ডের হয়ে ক্রিকেট খেলেন।

## তথ্যসূত্র

## বহিঃসংযোগ
* 

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:নর্দাম্পটনশায়ারের ক্রিকেটার
বিষয়শ্রেণী:স্কটল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:স্কটল্যান্ডের একদিনের আন্তর্জাতিক ক্রিকেটার
বিষয়শ্রেণী:স্কটল্যান্ডীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৬-এ জন্ম
বলেন্দ্রনাথ ঠাকুর

**বলেন্দ্রনাথ ঠাকুর** ( ৬ নভেম্বর ১৮৭০, - ২০ আগস্ট ১৮৯৯) কলকাতার ঠাকুর পরিবারের সদস্য সাহিত্যিক ও প্রাবন্ধিক। বাংলা প্রবন্ধ সাহিত্যে তিনি ছিলেন নতুন আদর্শের স্থাপয়িতা। 

## জন্ম ও প্রারম্ভিক জীবন
বলেন্দ্রনাথ ঠাকুরের জন্ম কলকাতার জোড়াসাঁকোর ঠাকুর পরিবারে। ইংরেজি ১৮৭০ খ্রিস্টাব্দের নভেম্বর মাসের ৬ তারিখে (১২৭৭ বঙ্গাব্দের ২১ কার্তিক) জন্মগ্রহণ করেন। পিতা মহর্ষি দেবেন্দ্রনাথ ঠাকুরের চতুর্থ সন্তান বীরেন্দ্রনাথ ঠাকুর ও মাতা প্রফুল্লময়ী। অর্থাৎ কবিগুরু রবীন্দ্রনাথ ঠাকুর হলেন তার কাকা। পিতা বীরেন্দ্রনাথ প্রাকযৌবনকাল হতেই মানসিক রোগে আক্রান্ত ছিলেন। বাড়ির অভিভাবকেরা ভেবেছিলেন বিবাহ দিলে সব ঠিক হয়ে যাবে। তাই ১৮৬৬ খ্রিস্টাব্দের ফেব্রুয়ারি মাসে ২১ বৎসর বয়সে তার বিবাহ হয় প্রফুল্লময়ীর সাথে। বিবাহের আড়াই বছর পর যখন আরো বৃদ্ধি হয়, তাকে আলিপুর লুনাটিক অ্যাসাইলামে পাঠাতে হয় আর প্রফুল্লময়ী তখন সন্তানসম্ভবা। জন্মের পর থেকেই বলেন্দ্রনাথ শারীরিক ভাবে ছিলেন দুর্বল। বাঁকা পা-দুটির জন্য ভাল ভাবে হাঁটতে পারতেন না। কিন্তু তার মনের জোর ছিল। পিতার খারাপ অবস্থা দেখে তার মনে বড় হওয়ার প্রবল আগ্রহ ছিল। লেখাপড়া শিখে মা'র কাছে ইঞ্জিনিয়ার হওয়ার আগ্রহ প্রকাশ করতেন। কিন্তু বলেন্দ্রনাথ ইঞ্জিনিয়ার হতে পারেন  নি তার আঠাশ বছরের স্বল্পায়ুতে।
১৮৮৬ খ্রিস্টাব্দে হেয়ার স্কুল হতে প্রবেশিকা পরীক্ষায় উত্তীর্ণ হন।

## সাহিত্য কর্ম
পিতার মস্তিষ্ক বিকারের প্রভাব পড়েছিল বলেন্দ্রনাথের জীবনে। রচনায় ছিল বিষাদের ছায়া। অল্প বয়সে মৃত্যুর ফলে তাঁর প্রতিভার পূর্ণ বিকাশ ঘটেনি। 
বলেন্দ্রনাথ প্রবন্ধ রচনার পাশাপাশি কবিতা রচনা করতেন। তবে বাংলা প্রবন্ধ সাহিত্যে তিনি এক নতুন আদর্শ স্থাপন করে গেছেন। তার প্রবন্ধে কবিত্বের ছোঁয়া পাওয়া যায়। কবিত্বময় গদ্যে সাহিত্য ও ললিতকলা বিষয়ক সমালোচনা গ্রন্থ ' চিত্র ও কাব্য' রচনা করেন। তার কাব্যগ্রন্থ দুটি হল - ' মালবিকা' (১৮৯৬) ও 'শ্রাবণী' (১৮৯৭)। তার লেখা প্রবন্ধ 'ভারতী', 'বালক', 'সাহিত্য' প্রভৃতি পত্রিকায় প্রকাশিত হত। বলেন্দ্রনাথ ব্রহ্মসঙ্গীতও  রচনা করেছেন । কবিগুরুর সাহিত্যকর্মে তিনি তার কাকাকে সহযোগিতাও করেছেন। বলেন্দ্রনাথের স্বল্প রচনাসম্ভারের মধ্যে এক পরিশীলিত, পাঠানুরাগী, দেশবৎসল এবং সৌন্দর্যরসিক মনের পরিচয় পাওয়া যায়। রামেন্দ্রসুন্দর ত্রিবেদী বলেন্দ্রনাথের রচনা প্রসঙ্গ লিখেছেন-
 
তাঁরই উদ্যোগে  তৈরি হয়েছিল *টেগোর অ্যান্ড কোম্পানি*।*স্বদেশী ভাণ্ডার লিমিটেড*এর জন্য দ্রব্য সামগ্রীর সংগ্রহ, স্বদেশী বস্ত্রের ব্যবসার দেখাশোনা করেছেন তিনি। কুড়ি বছর বয়সে আদি ব্রাহ্মসমাজের অন্যতম অধ্যক্ষ হন। ঠাকুর পরিবার ব্রাহ্মসমাজভুক্ত হলেও বলেন্দ্রনাথ জীবনের শেষভাগে আর্যসমাজের সাথে&nbsp;ব্রাহ্মসমাজের মিলনের জন্য বহু চেষ্টা করেছেন।

## মৃত্যু
স্বল্প আয়ু বলেন্দ্রনাথ মাত্র ২৯ বৎসর বয়সে ১৮৯৯ খ্রিস্টাব্দে র আগস্ট মাসের ২০ তারিখে কলকাতায় প্রয়াত হন।

## তথ্যসূত্র

## বহিঃসংযোগ
* বলেন্দ্রনাথ ঠাকুর

বিষয়শ্রেণী:১৮৭০-এ জন্ম
বিষয়শ্রেণী:১৮৯৯-এ মৃত্যু
বিষয়শ্রেণী:বাঙালি সাহিত্যিক
বিষয়শ্রেণী:বাঙালি প্রাবন্ধিক
বিষয়শ্রেণী:বাঙালি কবি
শামলী জেলা

**শামলী** ভারতের উত্তরপ্রদেশ রাজ্যের একটি জেলা। এই জেলাটি ২০১১ সালের ২৮ সেপ্টেম্বর মুজাফফরনগর জেলাকে ভেঙ্গে প্রভূদনগর নামে গঠন করা এবং ২০১২ সালের জুলাইয়ে পুনরায় শামলী নামে নামকরণ করা হয়। শামলী এই জেলার সদর দফতর। শামলী জেলা দিল্লি – শাহারানপুর (জাতীয় মহাসড়ক - ৭০৯ বি), মীরাট-কর্ণাল (জাতীয় মহাসড়ক - ৭০৯ এ) এবং পানিপথ-খতিমা (জাতীয় মহাসড়ক - ৭০৯ এডি) মহাসড়কের পাশে অবস্থিত।
শামলী জেলা ভারতের জাতীয় রাজধানী অঞ্চলের অন্তর্ভুক্ত।

## অবস্থান ও আয়তন

এই জেলাটির আয়তন ১,১৬৭.৫৮ বর্গ কিলোমিটার| এর উত্তরে শাহারানপুর জেলা; দক্ষিণে বাগপাত জেলা; পূর্বে মুজাফফরনগর জেলা এবং পশ্চিমে হরিয়ানা জেলা অবস্থিত। এটি দিল্লি-শামলী জাতীয় মহাসড়কের পাশে অবস্থিত; যা দিল্লি থেকে ১০০ কিলোমিটার, সাহারানপুর থেকে ৬৫ কিলোমিটার, মুজাফফরনগর থেকে ৩৮ কিলোমিটার এবং পানিপথ থেকে ৩৮ কিলোমিটার দূরে অবস্থিত।

## ইতিহাস

পৌরাণিক কাহিনী অনুসারে দ্বাপর যুগে হস্তিনাপুর হতে কুরুক্ষেত্রের যুদ্ধে যাবার সময় শ্রীকৃষ্ণ এই পথে গমন করেন এবং এখানকার কুয়া হতে মিষ্টজল গ্রহণ করেন; আবার কারো কারো মতে এই নগরের স্থপতি কুন্তির সন্তান ভীম সেন।
ভারতীয় সংষ্কৃতির অন্যতম সূতিকাগার হিসাবে এই জেলাটির গুরুত্ব অপরিসীম। প্রাপ্ত তথ্য মতে এই জেলাটি মারাঠা যোদ্ধাদের একটি সামরিক এলাকা হিসাবে গড়ে তোলা হয় এবং তখন থেকেই এখানে বসবাসের শুরু। এটি ভারতের মহাবিদ্রোহের স্মৃতি বিজরিত একটি স্থান যেখানে ১৮৫৭ সালের সিপাহী বিপ্লবের সময় সৈন্যরা বিদ্রোহ করে এবং রড়াই করে নিজেদের জীবন উত্‌সর্গ করে দেশের স্বাধীনতার জন্য।
২০১১ সালের সেপ্টেম্বরে এই জেলাটি মুজাফফরনগর জেলাকে ভেঙে গঠন করা হয়েছিল এবং এর নামকরণ করা হয় প্রভুদনগর। মুজাফফরনগরের শামলী ও কাইরানা তহসিল নিয়ে এই নতুন জেলাটি গঠন কর হয়। উত্তর প্রদেশ সরকার ২০১২ সালের জুলাই মাসে এর নাম পরিবর্তন করে শামলী করে।

## ভূগোল
### জনমিতিক উপাত্ত
এখানকার মোট জনসংখ্যা ১৩,১৩,৬৫০ জন; যার মধ্যে পুরুষ ৬,৯৯,৩৯০ জন এবং নারী ৬,১৪,২৬০ জন।

### ২০১৩'র দাঙ্গা
যদিও এখানে ধর্মীয় সহনশীলতা দেখা যায় তবুও উত্তর প্রদেশের পশ্চিমাংশের অন্যান্য জেলাগুলির মতো শামলীও ২০১৩ সালে মুজফ্ফরনগরের দাঙ্গার সময় আক্রমণের শিকার হয়েছিল। ইন্ডিয়া টুডেতে ২০১৫ সালের মে মাসের একটি প্রতিবেদনে বলা হয় যে, ২০১৩ সালের আগস্ট ও সেপ্টেম্বর মাসের সহিংস দাঙ্গার পর থেকেই শামলি ও মুজাফফরনগর জেলাগুলি "সংবেদনশীল এলাকা" হিসাবে বিবেচিত হয়।

## তথ্যসূত্র

## বহিঃসংযোগ

বিষয়শ্রেণী:উত্তরপ্রদেশের জেলা
নুর মোহাম্মদ মণ্ডল

**নুর মোহাম্মদ মন্ডল** রংপুর-৬ আসনের সাবেক সংসদ সদস্য।

## কর্মজীবন
মন্ডল ১৯৯৬ সালে জাতীয় পার্টি এর প্রার্থী হিসাবে রংপুর-৬ থেকে সংসদ সদস্য নির্বাচিত হন। ২০০১ সালে ইসলামী জাতীয় ঐক্যফ্রন্ট এর প্রার্থী হিসাবে তার নিকটতম প্রতিদ্বন্দ্বী আওয়ামী লীগের শেখ হাসিনাকে পরাজিত করে পুনরায় সংসদে নির্বাচিত হন। তিনি ২০০৮ সালের নির্বাচন বাংলাদেশ জাতীয়তাবাদী দলের প্রার্থী হিসাবে প্রতিদ্বন্দ্বিতা করলেও শেখ হাসিনার কাছে হেরে যান। ২০১৪ সালে তিনি রংপুর জেলার পীরগঞ্জ উপজেলা পরিষদের চেয়ারম্যান নির্বাচিত হন। ২০১৮ সালে তিনি বাংলাদেশ আওয়ামী লীগ এ যোগ দেন।

## তথ্যসূত্র

বিষয়শ্রেণী:রংপুর জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:উপজেলা পরিষদের চেয়ারম্যান
শ্রুন্স

**শ্রুন্স** হল অস্ট্রিয়ার ফরার্লবের্গ রাজ্যের ব্লুন্ডেনৎস জেলার মন্টাফন উপত্যকায় অবস্থিত একটি পৌর এলাকা। ২০১৯ সালের ১লা জানুয়ারি মোতাবেক, এই এলাকার জনসংখ্যা প্রায় ৩৮৬৮ জন।

এর পশ্চিমে ফরার্লবের্গের সবচেয়ে জনপ্রিয় হাইকিং ও আরোহণযোগ্য পাহাড় জিম্বা অবস্থিত, যাকে "ফরার্লবের্গার মাটারহর্ন" নামে ডাকা হয়।

## ভূগোল
শ্রুন্স অস্ট্রিয়ার সর্ব পশ্চিমের অঞ্চল ফরার্লবের্গে রাজ্যের ব্লুডেনৎস জেলায় অবস্থিত। ইল নদীর শাখা নদী লিৎজের তীরবর্তী মন্টাফন উপত্যকায় অবস্থিত শ্রুন্সের আয়তন ৬৯০ মিটার। এই অঞ্চলের ৪৫.২ শতাংশ অঞ্চলে অরণ্য ও ১৮.১ শতাংশ অঞ্চলে পাহাড় রয়েছে।

এর উত্তরে বার্টোলমাবের্গ, পূর্বে সিলবের্টাল, দক্ষিণে গালেনকির্শ, এবং পশ্চিমে শাগুন্স। নিকটবর্তী শহর ব্লুডেনৎস এর থেকে ১২ কিমি দূরে অবস্থিত।

## ইতিহাস
"শ্রুন্স" নামের উৎপত্তি নিয়ে কয়েকটি প্রচলিত ব্যাখ্যা হল:
* "শ্রুন্স" নামটি রোমান শব্দ থেকে এসেছে যা "আশেরান" থেকে উদ্ভূত, যার অর্থ "বিশালাকৃতির ম্যাপল"।
* লাতিন শব্দ "আসেরোনিস" থেকে উদ্ভূত, যার অর্থ "ম্যাপল দিয়ে"।
* লাতিন শব্দ "সেরুম" থেকে (রোমান "শেরুন"), যার অর্থ "ডেইরি" বা "দুগ্ধ প্রক্রিয়াজাতকরণ"।

## অর্থনীতি
শ্রুন্সের অর্থনীতির প্রধান উৎস কৃষি, গবাদিপশু পালন, ও ব্যবসা-বাণিজ্য। পর্যটন এই অঞ্চলের অর্থনীতিতে গুরুত্বপূর্ণ ভূমিকা পালন করে।

১৯০০ সালের দিকে শ্রুন্সের ঘরবাড়ির সংখ্যা ছিল প্রায় ৩৫০ এবং প্রথম বিশ্বযুদ্ধ পরবর্তী তা বাড়তে থাকে। ১৯১০ সালে শ্রুন্সের জনসংখ্যা দাঁড়ায় ১,৬০০। ২০০৩ সালে শ্রুন্সে ১৩৯টি ব্যবসা প্রতিষ্ঠানে ১৫২৩ জন্য কর্মী ও ১৯৬ জন শিক্ষানবিশ কাজ করত। কর পরিশোধযোগ্য কর্মীর সংখ্যা ছিল ১৮৬১।

## শিক্ষা
শ্রুন্সে একটি প্লেগ্রুপ ও চারটি কিন্ডারগার্টেন, দুটি প্রাথমিক বিদ্যালয়, দুটি প্রধান স্কুল এবং একটি সঙ্গীত স্কুল রয়েছে।

## তথ্যসূত্র

## বহিঃসংযোগ

* পরিসংখ্যান অস্ট্রিয়ায় শ্রুন্স

বিষয়শ্রেণী:ব্লুডেনৎস জেলা
বৈজ্ঞানিক গবেষণা সাময়িকী

**বৈজ্ঞানিক সাময়িকী** বা **বৈজ্ঞানিক পত্রিকা** হল এমন একটি নিয়মিত পত্রিকা যেখানে বিজ্ঞানের অগ্রগতি সম্বন্ধে লেখা হয়, বিশেষকরে নতুন কোন আবিষ্কার বা গবেষণা প্রকাশ করা হয়।

## বিয়ষবস্তু
বৈজ্ঞানিক পত্রিকাতে সাধারণত কোন বৈজ্ঞানিক যেমন ছাত্র, গবেষক, প্রফেসরগণ বিভিন্ন গবেষণা বা আবিষ্কার সম্বন্ধে প্রবন্ধ, টীকা বা সম্পূর্ণ গবেষণা পত্র লেখেন । ইহা কোন সাংবাদিকের লেখা নয় । পৃথীবির বিভিন্ন দেশ থেকে অনেক বৈজ্ঞানিক পত্রিকা প্রকাশিত হয় (দেখুন : বৈজ্ঞানিক পত্রিকার তালিকা)। এই পত্রিকা আবার ভাগ লক্ষ্য করা যায় অর্থাৎ এক এক পত্রিকা এক এক বিষয়ের উপর লেখে, অবষ্য ব্যাতিক্রমও আছে যেমন **নেচার** বা **[https://en.wikipedia.org/wiki/Nature_(journal) Nature]** পত্রিকা অনেকগুলি বিষয়ের উপর লেখালেখি করে । এই পত্রিকা গুলি সাধারণ পত্রিকার মতো হলেও এর কিছু বিশেষ্যত্ত আছে - 
* এই পত্রিকা গুলি অন্য সাধারণ পত্রিকার মতো উপরুপর কেউ পড়ে না, পাঠক মনোযোগ সহকারে পড়েন ।
* বিভিন্ন পরীক্ষানিরীক্ষা বা গানীতিক হিসাব খুব নিপুণ ভাবে দেওয়া থাকে যাতে অন্য যে কেউ সেটি করে পরখ করতে পারে ।
* আজকের প্রবন্ধ গুলিই পরবর্তীতে বিজ্ঞানের নথিতে পরিবর্তিত হতে পারে ।
## সুযোগ / সুবিধা
বৈজ্ঞানিক পত্রিকাতে প্রকাশিত প্রবন্ধগুলি অন্য গবেষণা বা উচ্চবিদ্যায় সহায়ক উপাদান । এছাড়াও বৈজ্ঞানিকগণ বর্তমান বৈজ্ঞানিক তথ্য ও গবেষণা সম্বন্ধে ওয়াকিবহাল হন।
## ইতিহাস
১৬৬৫ সালে ফরাসি পত্রিকা Journal des sçavans  ও ইংরেজি পত্রিকা Philosophical Transactions পত্রিকা বৈজ্ঞানিক পরীক্ষার ফলাফল প্রকাশ শুরু করে । সেখান থেকেই শুরু এবং অষ্টাদশ শতাব্দীতে পত্রিকার সংখ্যা হাজার ছাড়িয়ে যায় । এখনও পর্যন্ত সংখ্যাটা হু হু করে বাড়ছে ।
## প্রকাশিত প্রবন্ধের ধরন
বৈজ্ঞানিক পত্রিকাতে বিভিন্ন ধরনের প্রবন্ধ প্রকাশিত হয় -
### লেটারস্
কমিউনিকেশনস অর্থাৎ যোগাযোগ, অত্যন্ত গুরুত্বপূর্ণ গবেষণা সম্বন্ধে সংক্ষিপ্ত বিবরণ দেওয়া হয় ।
### রিসার্চ নোট
গবেষণা টীকা সম্বন্ধে আলোচনা, লেটারস্ হতে কম গুরুত্বপূর্ণ বিষয়ে এখানে আলোকপাত করা হয় ।
### প্রবন্ধ রা আর্টিকেল
৫-২০ পৃষ্ঠার বর্তমান গবেষণা বিষয়ে পরিপূর্ণ আলোচনা । গণীতের ক্ষেত্রে ৮০ পৃষ্ঠারও অথিক হতে পারে ।
### পরিপূরক নিবন্ধ বা সাপ্লিমেন্টারি আর্টিকেল
টেবিল আকারে বর্তমান গবেষণায় পাওয়া তথ্য দেওয়া থাকে । সংখ্যাসূচক তথ্যগুলি দেওয়া থাকে ।
### পর্যালোচনামূলক নিবন্ধ বা রিভিউ আর্টিকেল
মূল গবেষণা ছেড়ে ওই বিষয়টির উপর হওয়া অন্য গবেষণা ও তার বিভিন্ন তথ্য এবং ফলাফল নিয়ে আলোচনে থাকে । সাধারণত বর্ণনামূলক হয়ে থাকে । অন্য কোন পত্রিকার রেফারেন্সও থাকতে পারে ।
### তথ্যমূলক পাত বা ডাটা পেপার
কোন গবেষণার গবেষণাপত্রের পরিবর্তে তার ডেটাসেট সম্বন্ধে আলোচনা করা হয় যেমন [Scientific Data](https://en.wikipedia.org/wiki/Scientific_Data_(journal))  । 
## আরও পড়ুন
বৈজ্ঞানিক পত্রিকার তালিকা 

## তথ্যসূত্র

বিষয়শ্রেণী:বৈজ্ঞানিক গবেষণা সাময়িকী
বিষয়শ্রেণী:কারিগরি যোগাযোগ
বিষয়শ্রেণী:১৭শ শতাব্দীতে সূচনা
টনি উরা

**টনি উরা** (জন্ম: ১৫ অক্টোবর ১৯৮৯) একজন পাপুয়া নিউ গিনির ক্রিকেটার। উরা ডানহাতি উদ্বোধনী ব্যাটসম্যান হিসাবে খেলেন।

২০০৮ অনূর্ধ্ব-১৯ বিশ্বকাপ এবং ২০১০ অনূর্ধ্ব-১৯ বিশ্বকাপে পাপুয়া নিউ গিনির অনূর্ধ্ব-১৯ দলের হয়ে বয়স ভিত্তিক গ্রুপের ক্রিকেট খেলেন। ২০১১ বিশ্ব ক্রিকেট লীগ তৃতীয় বিভাগের খেলায় বারমুডার বিপক্ষে লিস্ট এ ক্রিকেটে অভিষেক করেন। তিনি প্রতিযোগিতায় আরও ৫টি লিস্ট এ ম্যাচ খেলেছিলেন, শেষটি ছিল হংকংয়ের বিপক্ষে। প্রতিযোগিতায় ৬ ম্যাচে ১৫.৩৩ গড়ে ৯২ রান সংগ্রহ করেছিলেন, যার মধ্যে একটি অর্ধশতক ছিল। এটি ছিল তার সর্বোচ্চ স্কোর এবং অর্জন করে বারমুডার বিপক্ষে।

৮ নভেম্বর ২০১৪ - এ অস্ট্রেলিয়ায় হংকংয়ের বিপক্ষে পাপুয়া নিউগিনির হয়ে একদিনের আন্তর্জাতিক (ওডিআই) ক্রিকেটে অভিষেক করেন। টুয়েন্টি২০ আন্তর্জাতিক ক্রিকেটে অভিষেক হয় আয়ারল্যান্ড বিরুদ্ধে ২০১৫ আইসিসি বিশ্ব টুয়েন্টি২০ বাছাইপর্ব প্রতিযোগিতায় ১৫ জুলাই ২০১৫ তারিখে।

২০১৮ ক্রিকেট বিশ্বকাপ বাছাইপর্বে, উরা আয়ারল্যান্ডের বিপক্ষে ১৪২ বলে ১৫১ রান করে ্থএকটি জাতীয় রেকর্ড তৈরি করেন, যদিও খেলায় তার দল পরাজিত হয়। পরের ম্যাচে ওয়েস্ট ইন্ডিজের বিপক্ষে দুটি দলের মধ্যকার উদ্বোধনী ওডিআই খেলায় অ্যাশলে নার্সের বলে দুটি ছক্কা মেরে ৪৫ বলে ৩৭ রান সংগ্রহ  করেছিলেন। ক্রিকেট বিশ্বকাপ বাছাইপর্বের টুর্নামেন্টের সমাপ্তির পরে, আন্তর্জাতিক ক্রিকেট কাউন্সিল (আইসিসি) উরাকে পাপুয়া নিউ গিনির দলে উঠতি তারকা হিসাবে চিহ্নিত করেছে।

২০১৮ সালের আগস্টে ২০১৮-১৯ আইসিসি টি২০ বিশ্বকাপ পূর্ব এশিয়া-প্রশান্ত মহাসাগরীয় অঞ্চল বাছাইপর্ব প্রতিযোগিতার গ্রুপ এ'র জন্য সে পাপুয়া নিউ গিনির দলের প্রতিনিধিত্ব করে। পাপুয়া নিউ গিনির বাছাইপর্বের সামোয়ায়ের বিপক্ষে, উরা ৫৫ বলেই ১২০ রান করেছিলেন। মার্চ ২০১৯ সালে, তাকে পাপুয়া নিউ গিনির দলে ২০১৮-১৯ আইসিসি টি২০ বিশ্বকাপ পূর্ব এশিয়া-প্রশান্ত মহাসাগরীয় অঞ্চল বাছাইপর্ব প্রতিযোগিতার আঞ্চলিক ফাইনালের জন্য তার নাম রাখা হয়েছিল। ২৩ মার্চ ২০১৯, ফিলিপাইনের বিপক্ষে পাপুয়া নিউ গিনির প্রথম ব্যাটসম্যান হিসাবে উরা  টুয়েন্টি২০ আন্তর্জাতিকে সেঞ্চুরী করে ও অপরাজিত ১০৭ রান সংগ্রহ করেছিলেন। টুর্নামেন্টে তিনি চার ম্যাচে ২৪৩ রান নিয়ে শীর্ষস্থানীয় রান সংগ্রহকারী ছিলেন। পরের মাসে, নামিবিয়ায় আইসিসি ওয়ার্ল্ড ক্রিকেট লীগ দ্বিতীয় বিভাগ টুর্নামেন্টের জন্য পাপুয়া নিউ গিনির দলে তাকে নাম দেওয়া হয়েছিল।

২০১৯ সালের জুনে, তিনি প্যাসিফিক গেমসে পুরুষ টুর্নামেন্টে পাপুয়া নিউ গিনি ক্রিকেট দলের প্রতিনিধিত্ব করার জন্য নির্বাচিত হয়েছিলেন। ২০১৯ সালের সেপ্টেম্বরে সংযুক্ত আরব আমিরাতে অনুষ্ঠিত আইসিসি টি-টোয়েন্টি বিশ্বকাপ বাছাইপর্বের টুর্নামেন্টের জন্য পাপুয়া নিউ গিনির দলের প্রতিনিধিত্ব করার সুযোগ পান তিনি।

## তথ্যসূত্র

## বহিঃসংযোগ

* ইএসপিএনক্রিকইনফোতে টনি উরা 
* টনি উরা ক্রিকেটআরচাইভে

বিষয়শ্রেণী:পাপুয়া নিউগিনির টুয়েন্টি২০ আন্তর্জাতিক ক্রিকেটার
বিষয়শ্রেণী:পাপুয়া নিউগিনির একদিনের আন্তর্জাতিক ক্রিকেটার
বিষয়শ্রেণী:পাপুয়া নিউগিনির ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৮৯-এ জন্ম
বিষয়শ্রেণী:উইকেট-রক্ষক
তীব্র শ্বাসকষ্টমূলক রোগলক্ষণসমষ্টি

**তীব্র শ্বাসকষ্টমূলক রোগলক্ষণসমষ্টি** বলতে এক ধরনের সঙ্কটজনক শ্বাসযন্ত্রীয় (ফুসফুসীয়) বিকলাবস্থাকে বোঝায়, যা ফুসফুসের প্রায় সর্বত্র জুড়ে দ্রুততার সাথে প্রদাহের সূত্রপাতের কারণে সৃষ্ট হয়। একে ইংরেজিতে **অ্যাকিউট রেসপিরেটরি ডিসট্রেস সিনড্রোম** () বা সংক্ষেপে **এআরডিএস** (ARDS) বলা হয়। এই রোগের লক্ষণগুলোর মধ্যে রয়েছে শ্বাসকষ্ট, দ্রুত শ্বাস নেওয়া, এবং ত্বকের রং নীলচে হয়ে যাওয়া। প্রায়ক্ষেত্রেই এই রোগ থেকে সেরে ওঠা ব্যক্তিদের জীবনের মান অনেকাংশে হ্রাস পায়।

তীব্র শ্বাসকষ্টমূলক রোগলক্ষণসমষ্টিতে আক্রান্ত হওয়ার সম্ভাব্য কারণগুলোর মধ্যে রয়েছে জীবাণুদূষণ, অগ্ন্যাশয় প্রদাহ, মারাত্মক আঘাত, ফুসফুস প্রদাহ (নিউমোনিয়া), এবং ফুসফুসীয় অভিশ্বসন। শরীরের বেশ কিছু অভ্যন্তরীণ স্বাভাবিক কার্যপ্রক্রিয়া ব্যাহত হওয়া ফুসফুসের এই প্রাণঘাতী জটিলতা সৃষ্টির জন্য দায়ী। এই কার্যপ্রক্রিয়াগুলোর মধ্যে রয়েছে, ফুসফুসের অভ্যন্তরে থাকা অতিক্ষুদ্র বায়ুস্থলীগুলির  প্রাচীরের কোষগুলোর গণহারে ক্ষতিগ্রস্ত হওয়া, ফুসফুসীয় পৃষ্ঠতল সক্রিয়কারকের  অকার্যকারিতা, শরীরের অনাক্রম্যতন্ত্র অতিমাত্রায় সক্রিয় হওয়া, এবং শরীরের রক্ত জমাট বাঁধার নিয়ন্ত্রণ ব্যবস্থার অকার্যকারিতা। শরীরের অতিগুরুত্বপূর্ণ এসব অভ্যন্তরীণ কার্যক্রমে অস্বাভাবিকতার ফলে ফুসফুসের অক্সিজেন ও কার্বন ডাই অক্সাইড আদান-প্রদানের ক্ষমতা মারাত্মকভাবে হ্রাস পায়। উদ্বুদ্ধ অক্সিজেনের অনুপাত (PaO2/FiO2 অনুপাত) ৩০০ মিলিমিটার মার্কারি চাপের (mmHg) নিচে থাকলে এবং একই সাথে ধনাত্মক প্রান্তীয় নিঃশ্বসন চাপ বা পিইইপি-র মাত্রা ৫ সেন্টিমিটার পানি চাপের (cmH2O) বেশি হলে রোগী তীব্র শ্বাসকষ্টমূলক রোগলক্ষণসমষ্টিতে (এআরডিএস-এ) আক্রান্ত হিসেবে নিশ্চিত হওয়া সম্ভব। তবে এই মাত্রা নির্ণয়ের সময় রোগীর যদি হৃৎপিণ্ড সংক্রান্ত সমস্যার কারণে ফুসফুসীয় জলসঞ্চয় বা শোথ  সৃষ্টি হয় তবে সেই সংক্রান্ত চাপকে বিবেচনায় এনে তা হিসাব থেকে অবশ্যই বাদ দিতে হবে।

বিশ্বব্যাপী প্রতি বছর ৩০ লক্ষেরও বেশি মানুষ তীব্র শ্বাসকষ্টমূলক রোগলক্ষণসমষ্টিতে বা এআরডিএস-এ আক্রান্ত হয়। সর্বপ্রথম ১৯৬৭ সালে এই শারীরিক জটিলতার কথা বর্ণনা করা হয়। বর্ণনার প্রথম দিকে সদ্য জন্ম নেওয়া শিশুদের ক্ষেত্রে প্রযোজ্য নবজাতকের শ্বাসকষ্টমূলক রোগলক্ষণসমষ্টি (ইনফ্যান্ট রেসপিরেটরি ডিসট্রেস সিনড্রোম Infant Respiratory Distress Syndorme) থেকে এটিকে আলাদা করতে এর নাম প্রাপ্তবয়স্ক শ্বাসকষ্টমূলক রোগলক্ষণসমষ্টি (অ্যাডাল্ট রেসপিরেটরি ডিসট্রেস সিনড্রোম Adult Respiratory Distress Syndorme) রাখা হয়। কিন্তু পরবর্তীতে আন্তর্জাতিকভাবে সিদ্ধান্ত নিয়ে "অ্যাকিউট রেসপিরেটরি ডিসট্রেস সিনড্রোম"-কে সবচেয়ে প্রযোজ্য ইংরেজি পরিভাষা হিসেবে স্বীকৃতি প্রদান করা হয়, কারণ সকল বয়সের ব্যক্তিই এই রোগে আক্রান্ত হতে পারেন। শিশুদের ক্ষেত্রে এবং রোগ নির্ণয়ের জন্য প্রয়োজনীয় দক্ষতা ও প্রযুক্তিগত সীমাবদ্ধতার কারণে এই রোগ নির্ণয়ের জন্য অবস্থানভেদে বিভিন্ন রকম মানদণ্ড অনুসরণ করা হয়।

## পূর্বাভাস
তীব্র শ্বাসকষ্টমূলক রোগলক্ষণসমষ্টিতে আক্রান্তদের সামগ্রিক ফলাফল খুব ভালো নয়। এই রোগে মৃত্যুবরণের হার প্রায় ৪০%।

## তথ্যসূত্র

## গ্রন্থ ও রচনাপঞ্জি
* 
* 
* 
* 
* 

## বহিঃসংযোগ

* এআরডিএস নেট — এনআইএইচ / এনএইচএলবিআই এআরডিএস নেটওয়ার্ক 
* তীব্র শ্বাসকষ্টমূলক রোগলক্ষণসমষ্টি (এআরডিএস) সহায়তা কেন্দ্র — তীব্র শ্বাসকষ্টমূলক রোগলক্ষণসমষ্টিতে (এআরডিএস) আক্রান্ত রোগীদের জন্য তথ্য

বিষয়শ্রেণী:নিবিড় পরিচর্যা চিকিৎসাবিজ্ঞান
বিষয়শ্রেণী:মৃত্যুর কারণ
বিষয়শ্রেণী:শ্বসন শারীরতত্ত্ব
বিষয়শ্রেণী:শ্বসনতন্ত্র আক্রমণকারী সিনড্রোম
আমতলী ইউনিয়ন, আমতলী

**আমতলী** বাংলাদেশের বরগুনা জেলার অন্তর্গত আমতলী উপজেলার একটি ইউনিয়ন।

## আয়তন
আমতলী ইউনিয়নের আয়তন ১৫,৯১৪ একর।

## প্রশাসনিক কাঠামো
আমতলী ইউনিয়ন আমতলী উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম আমতলী থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী আমতলী ইউনিয়নের মোট জনসংখ্যা ২৪,১৫৫ জন। এর মধ্যে পুরুষ ১১,৮৩৮ জন এবং মহিলা ১২,৩১৭ জন। মোট পরিবার ৫,৫৬৫টি।

## শিক্ষা
২০১১ সালের আদমশুমারি অনুযায়ী আমতলী ইউনিয়নের সাক্ষরতার হার ৫০.৬%।

## আরও দেখুন
* আমতলী উপজেলা
* আমতলী থানা
* বরগুনা জেলা

## তথ্যসূত্র

## বহিঃসংযোগ

বিষয়শ্রেণী:আমতলী উপজেলার ইউনিয়ন
শাহজাহান মিয়া

**মোহাম্মদ শাহজাহান** বলতে যাদেরকে বোঝানো হতে পারে;

* শাহজাহান মিয়া (পটুয়াখালীর রাজনীতিবিদ) –বাংলাদেশী রাজনীতিবিদ। পটুয়াখালী-১ আসনের সংসদ। সাবেক মন্ত্রী। 
* শাহজাহান মিয়া (চাঁপাইনবাবগঞ্জের রাজনীতিবিদ) –বাংলাদেশী রাজনীতিবিদ যিনি তৎকালীন রাজশাহী-১ ও চাঁপাইনবাবগঞ্জ-১ আসনের সাবেক সংসদ সদস্য। 

## আরও দেখুন

* শাহ জাহান –পঞ্চম মুঘল সম্রাট।
*মোহাম্মদ শাহজাহান (দ্ব্যর্থতা নিরসন) –দ্ব্যর্থতা নিরসন পাতা।
* মুহাম্মদ শাহজাহান –বাংলাদেশ প্রকৌশল বিশ্ববিদ্যালয় (বুয়েট) এর ৬ষ্ঠ উপাচার্য ছিলেন।
* মোহাম্মদ শাহজাহান ওমর –বাংলাদেশের স্বাধীনতা যুদ্ধের মুক্তিযোদ্ধা ও বীর উত্তম।
* মোহাম্মদ শাহজাহান সিদ্দিকী –বাংলাদেশের স্বাধীনতা যুদ্ধের মুক্তিযোদ্ধা ও বীর বিক্রম।
ভূল্লী থানা

**ভূল্লী থানা** বাংলাদেশের রংপুর বিভাগের ঠাকুরগাঁও জেলার অন্তর্গত ঠাকুরগাঁও সদর উপজেলার একটি থানা। ২০২২ খ্রিস্টাব্দের ২৯ ডিসেম্বর তৎকালীন স্বরাষ্ট্রমন্ত্রী আসাদুজ্জামান খাঁন কামাল এ থানাটি উদ্বোধন করেছেন।

## ইতিহাস
## প্রতিষ্ঠাকাল
২০১৯ সালের ২১ অক্টোবর পুনর্বিন্যাস সংক্রান্ত জাতীয় বাস্তবায়ন কমিটি (নিকার) ঠাকুরগাঁও সদর থানার ৫টি ইউনিয়ন নিয়ে ভূল্লী থানা নামে নতুন থানা গঠন করার প্রস্তাব অনুমোদন দেয়।

## প্রশাসনিক এলাকাসমূহ
ঠাকুরগাঁও সদর উপজেলার ৫টি ইউনিয়নের প্রশাসনিক কার্যক্রম ভূল্লী থানার অধীন।

**ইউনিয়ন সমূহ-**
* ৪নং বড়গাঁও
* ৫নং বালিয়া
* ৬নং আউলিয়াপুর
* ১৫নং দেবীপুর
* ১৮নং শুখানপুকুরী

## শিক্ষাপ্রতিষ্ঠান সমূহ
*ভূল্লী ডিগ্রী কলেজ
*মুন্সীরহাট আদর্শ কিন্ডারগার্টেন মুন্সীরহাট
*সুরভী কিন্ডারগার্টেন ভূল্লী 
*মুজাবর্ণী সরকারপাড়া সরকারি প্রাথমিক বিদ্যালয়
*খোশবাজার ছালেহীয়া দারুচ্ছুন্নাত কামিল মাদরাসা
*খোশবাজার কুমারপুর উম্মুহাতুল মোমিনীন (রাঃ) মহিলা দাখিল মাদ্রাসা
*বালিয়া ইসলামিয়া সিনিয়র আলিম মাদ্রাসা
*বড়গ্রাম আলিম মাদ্রাসা
*মাদারগঞ্জ পাগলাপীর দাখিল মাদ্রাসা
*কুমারপুর উচ্চ বিদ্যালয়
*বগুলাডাঙ্গী উচ্চ বিদ্যালয়
*মুন্সীরহাট উচ্চ বিদ্যালয়
*কুমারপুর সরকারি প্রাথমিক বিদ্যালয়
*ভূল্লী বালিকা উচ্চ বিদ্যালয়
*কচুবাড়ী উচ্চ বিদ্যালয়, আউলিয়াপুর
*কচুবাড়ী উপরপরী হাট সরকারি প্রাথমিক বিদ্যালয়, কচুবাড়ী হাট
*বালিয়া এমবিএসসি উচ্চ বিদ্যালয়
*কে. কে লক্ষীর হাট উচ্চ বিদ্যালয়
*কদম রসুল হাট উচ্চ বিদ্যালয় এন্ড কলেজ
*মুন্সীরহাট বালিকা উচ্চ বিদ্যালয়
*জাঠীভাঙ্গা উচ্চ বিদ্যালয়
*সব্দল ডাঙ্গা উমেদ আলী উচ্চ বিদ্যালয়
*১৪০নং দক্ষিণ মুজাবর্ণী সরকারপাড়া  সরকারী প্রাথমিক বিদ্যালয়
*১৪১নং উত্তর মুজাবর্ণী সরকারপাড়া সরকারী প্রাথমিক  বিদ্যালয়
*মুজাবর্ণী সরকারপাড়া এস সি নিম্ন মাধ্যমিক বিদ্যালয়
*মুজাবর্ণী সরকারপাড়া ভেলাপুকুর আদর্শ নিম্ন মাধ্যমিক বিদ্যালয়
*মুজাবর্ণী সরকারপাড়া মাদারল্যান্ড পলিটেকনিক ইনস্টিটিউট এন্ড টেকনোলজি

## দর্শনীয় স্থান সমূহ
*বালিয়া মসজিদ
*ভূল্লীর বাঁধ
*মুজাবর্ণী সরকারপাড়া মৌজা - দেবীপুর ইউনিয়ন 
*জাঠিভাঙ্গা বধ্যভূমি।
*মুজাবর্ণী সরকারপাড়া দিঘি 
*মুজাবর্ণী সরকারপাড়া ভেলাপুকুর দিঘি
### কর্মসংস্থান
*সেলিম রেজা জুট মিল
*মুন্সীরহাট শাহী কোল্ড স্টোর
*আউলিয়াপুর মাদারগঞ্জ, কচুবাড়ী শাহী হিমাগার

## উল্লেখযোগ্য ব্যক্তিত্ব
*রেজওয়ানুল হক ইদু চৌধুরী - রাজনীতিবিদ
*সুলতানা রেজওয়ান চৌধুরী - রাজনীতিবিদ
*নুরুল হক চৌধুরী - রাজনীতিবিদ
*আলহাজ্ব মোঃ আব্দুর রহমান মাষ্টার  - শিক্ষক

## জনপ্রতিনিধি

## মুক্তিযোদ্ধা
*বীর মুক্তিযোদ্ধা আনসারুল হক চৌধুরী
*বীর মুক্তিযোদ্ধা তরিকুল আলম চৌধুরী
## খাল ও নদী
*ভূল্লী নদী
*শাসলা পিয়ালা
*মুজাবর্ণী সরকারপাড়ার ভেলাপুকুর দিঘি
*মুজাবর্ণী সরকারপাড়া দিঘি
*খুররম খাঁ দিঘি-দেবীপুর ইউনিয়ন 
*পাথরাজ নদী

## হাট-বাজার
*ভূল্লীর হাট
*মুন্সীরহাট
*কচুবাড়ী হাট
*বুড়ীর হাট
*সিকদার হাট
*কদম রসুল হাট
*লক্ষীর হাট
*জাঠিভাঙ্গা হাট
*রুঙ্গিয়ানি হাট

## সরকারী অফিস
*ভূল্লী ভূমি সাব-রেজিস্ট্রি
*আউলিয়াপুর কচুবাড়ী ভূমি অফিস
*দেবীপুর ইউনিয়ন ভূমি অফিস 

## আরও দেখুন
* ঠাকুরগাঁও সদর উপজেলা
* ঠাকুরগাঁও জেলা
*৪নং বড়গাঁও
*৫নং বালিয়া
*৬নং আউলিয়াপুর
*১৫নং দেবীপুর
*১৮নং শুখানপুকুরী

## তথ্যসূত্র

## বহিঃসংযোগ

বিষয়শ্রেণী:ঠাকুরগাঁও জেলার থানা
বিষয়শ্রেণী:ঠাকুরগাঁও সদর উপজেলা
মলয় ঘোষ দস্তিদার

**মলয় ঘোষ দস্তিদার** একজন বাংলাদেশী গীতিকার, সুরকার এবং চট্টগ্রামের আঞ্চলিক গানের পথিকৃৎ শিল্পী, চারণ কবি ও রাজনীতিবিদ। তিনি চট্টগ্রামের আঞ্চলিক ভাষায় প্রথম গান রচয়িতা। মাস্টার দা সূর্য সেনের শিষ্য। ব্রিটিশ বিরোধী বিপ্লবী গায়ক *অগ্নি যুগে অগ্নি রোষে পড়ে* গানের জন্য ১৯৫২ সালে তিনি কারাবরণ করেন।  তার উল্লেখ্যযোগ্য গানের মধ্যে আছে *ছোড ছোড ডেউ তুলি*, *আঁরা চাটগাঁইয়া নওজোয়ান*, *বাহার মারি সাম্পান যার*, *ব্রিটিশ কোম্পানি গাট্টি বোস্কা বান্ধি ধাইলিনি*, *মা বাপরে চাইতা বলি*। ছোড ছোড ডেউ তুলি গানটি তিনি ১৯৪১ সালে রচনা করেন। বিশেষ করে গানটিকে চাটগাঁইয়া আঞ্চলিক গানের ন সঙ্গীত বলা হয়। তার রচিত গানটি স্বীয় কন্ঠে  চট্টগ্রাম আঞ্চলিক গানের প্রথম রেকর্ডকৃত গান।

## প্রারম্ভিক জীবন
বাবা নতুনচন্দ্র ঘোষ দস্তিদারের উৎসাহে শৈশবকাল থেকে সংগীতচর্চা শুরু হয়। গঙ্গাপদ আচার্যের হাতে উচ্চাঙ্গসংগীতের মাধ্যমে সঙ্গীত চর্চার প্রাথমিক যাত্রা হয়। পরে ধ্যান সেন,  চুনুরি বাবু ও সমীরণ বন্দোপাধ্যের কাছে সঙ্গীতের তালিম গ্রহণ করেন।

## সঙ্গীত সাধনা

তৎকালীন বিপ্লবী গায়ক তেজেন ঘোষের অনুপ্রেরণায় ব্রিটিশ বিরোধী গান গেয়ে কিশোর বয়সেই সুনাম অর্জন করে। ১৯৪০ সালে আর্য সঙ্গীত সমিতির আয়োজিত সংগীত প্রতিযোগিতায় ভজন ও আধুনিক গানে প্রথম স্থান অধিকার করে। ১৯৪১ সালে তিনি বেতারে প্রথম গান পরিবেশন করে। পরবর্তীতে কলকাতায় গিয়ে মিনার্ভ থিয়েটারে চাকরি করে। একইসময়ে কলকাতার কলম্বিয়া গ্রামোফোন কোম্পানি তার রচিত ও সুরাপিত প্রথম গানের রেকর্ড বের করে।

## পুরস্কার ও সম্মাননা
* চট্টগ্রাম আবসর সাংস্কৃতিক গৌষ্ঠী প্রবর্তিত স্মৃতি পুরস্কার মলয় ঘোষ দস্তিদার সাহিত্য পুরস্কার, 
* সংকেত সাংস্কৃতিক গোষ্ঠী কর্তৃক সংকেত পদক (১৯৮০ সাল) 
* চট্টগ্রাম সিটি করপোরেশন কর্তৃক একুশে স্মারক সম্মাননা পদক (মরণোত্তর–২০১৫ সাল)

## তথ্যসূত্র

বিষয়শ্রেণী:বাংলাদেশী গীতিকার
বিষয়শ্রেণী:চট্টগ্রামের শিল্পী
বিষয়শ্রেণী:১৯২০-এ জন্ম
বিষয়শ্রেণী:১৯৮২-এ মৃত্যু
উন্মুক্ত প্রবেশাধিকারের ইতিহাস

থাম্ব
"উন্মুক্ত প্রবেশাধিকার" শব্দটি আনুষ্ঠানিকভাবে তৈরি হওয়ার কমপক্ষে এক দশক আগে জার্নাল নিবন্ধগুলিতে বিনামূল্যে অনলাইন প্রবেশাধিকার সরবরাহের ধারণা এবং অনুশীলন শুরু হয়েছিল।

"উন্মুক্ত প্রবেশাধিকার" শব্দটি নিজেই প্রথম ২০০০ এর দশকে তিনটি প্রকাশ্যে বিবৃতিতে প্রণীত হয়েছিল: ফেব্রুয়ারি ২০০২ সালে বুদাপেস্ট ওপেন অ্যাক্সেস ইনিশিয়েটিভ,২০০৩ এর জুনে ওপেন অ্যাক্সেস পাবলিশিংয়ের উপর বেথেসদা বিবৃতি এবং বিজ্ঞানগুলিতে জ্ঞানের মুক্ত অ্যাক্সেস সম্পর্কিত বার্লিন ঘোষণা অক্টোবর ২০০৩ এবং হিউম্যানিটিস, এবং উন্মুক্ত প্রবেশাধিকারের প্রাথমিক ধারণাটি মূলত পণ্ডিতী জার্নাল নিবন্ধগুলির জন্য উদ্বেগিত পণ্ডিত গবেষণায় একটি সীমাহীন অনলাইন প্রবেশাধিকারকে বোঝায়।

## প্রথম বছরের অনলাইন উন্মুক্ত প্রবেশাধিকার
উন্মুক্ত প্রবেশাধিকার জার্নালগুলিতে আগ্রহ এবং ক্রিয়াকলাপের বিস্ফোরণটি ১৯৯০ এর দশক থেকে ঘটেছে, মূলত ইন্টারনেট প্রবেশাধিকার ব্যাপক প্রাপ্যতার কারণে। এটা এখন একটি পাণ্ডিত্যপূর্ণ প্রবন্ধটি প্রকাশ *এবং* এটি অবিলম্বে জগতে কম্পিউটার ও ইন্টারনেট সংযোগের আছে কোন জায়গায় অ্যাক্সেসযোগ্য করতে সম্ভব। নিবন্ধটি তৈরির জন্য নির্ধারিত ব্যয়টি অনলাইন বিতরণের ন্যূনতম প্রান্তিক ব্যয় থেকে পৃথক।

এই নতুন সম্ভাবনাগুলি এমন এক সময়ে আবির্ভূত হয়েছিল যখন মুদ্রণ-ভিত্তিক পণ্ডিত জার্নাল সিস্টেমটি সংকটে পড়েছিল। উৎপাদিত জার্নাল এবং নিবন্ধগুলির সংখ্যা অবিচ্ছিন্ন হারে বাড়ছিল; তবে কয়েক দশক ধরে জার্নাল প্রতি গড় মূল্য মুদ্রাস্ফীতির তুলনায় অনেক বেশি হারে বৃদ্ধি পেয়েছিল এবং একাডেমিক লাইব্রেরিতে বাজেটগুলি মোটামুটি স্থিতিশীল থেকে গেছে। ফলাফল অ্যাক্সেস হ্রাস পেয়েছিল - হাস্যকরভাবে, প্রযুক্তি যখন প্রথমবারের মতো প্রায় সীমাহীন প্রবেশাধিকারকে একটি বাস্তব সম্ভাবনা তৈরি করে। প্রাথমিকভাবে অনুষদ এবং প্রশাসকদের সিরিয়াল সংকট থেকে সতর্ক করে গ্রন্থাগার ও গ্রন্থাগারিকরা মুক্ত প্রবেশাধিকার আন্দোলনে একটি গুরুত্বপূর্ণ ভূমিকা পালন করেছে।  

## বৃদ্ধির পরিসংখ্যান
ডান|থাম্ব|550x550পিক্সেল|উন্মুক্ত প্রবেশাধিকার বিকাশ[ডান|থাম্ব|[ওপেন অ্যাক্সেস সংগ্রহস্থলের রেজিস্ট্রি|ওপেন অ্যাক্সেস রিপোজিটরিগুলির রেজিস্ট্রি, 1 আগস্ট ২০১১ সালে ভান্ডারগুলি এবং সামগ্রীর বর্ধনের মানচিত্র ]]

## তথ্যসূত্র

বিষয়শ্রেণী:উন্মুক্ত প্রবেশাধিকার (প্রকাশন)
ইয়োকোহামা

**ইয়োকোহামা** (; ) পূর্ব এশিয়ার দ্বীপরাষ্ট্র জাপানের একটি গুরুত্বপূর্ণ নগরী ও সমুদ্র বন্দর। এটি দেশটির কান্তোও প্রশাসনিক অঞ্চলের কানাগাওয়া প্রশাসনিক অঞ্চল এর (জাপানি ভাষায় "কানাগাওয়া কেন") রাজধানী। শহরটি জাপানের হোনশু দ্বীপের পূর্ব-মধ্যভাগে , টোকিও উপসাগরের পশ্চিম উপকূলে, জাপানের রাজধানী টোকিও শহরের ৩২ কিলোমিটার দক্ষিণ-পূর্বে অবস্থিত। এটি জাপানের ২য় সর্বোচ্চ জনবহুল নগরী। ইয়োকোহামা নগরীর আয়তন ৪৩৭ বর্গকিলোমিটার এবং এখানে প্রায় ৩৭ লক্ষেরও বেশি লোকের বাস।

টোকিও শহর ও ইয়োকোহামা শহর একত্রে টোকিও-ইয়োকোহামা নামের একটি পৌরপুঞ্জ গঠন করেছে, যা জাপানের বৃহত্তম পৌরপুঞ্জ। টোকিও ও ইয়োকোহামা শহরের মধ্যবর্তী অবস্থানে কাওয়াসাকি নামের আরেকটি গুরুত্বপূর্ণ শিল্পনগরী অবস্থিত।

ইয়োকোহামা নগরীটি একটি পাহাড়বেষ্টিত উপকূলীয় সমভূমি অঞ্চলে দাঁড়িয়ে আছে। পাহাড়ের একটি শ্রেণী দক্ষিণ-পূর্ব দিকে প্রসারিত হয়ে হোম্মোকু অন্তরীপ নামের একটি শৈলান্তরীপ গঠন করেছে। ইয়োকোহামার জলবায়ু গ্রীষ্মকালে আর্দ্র ও উষ্ণ এবং শীতকালে মৃদু; গ্রীষ্মের শুরুতে ও শরতের শুরুতে বৃষ্টিপাত হয়। সেপ্টেম্বর মাসে প্রায় তাইফুন ঘূর্ণিঝড় হয়। 
  
ইয়োকোহামা জাপানের কেইহিন শিল্পাঞ্চলে অবস্থিত একটি শিল্পনগরী। এখানে উৎকৃষ্টমানের পোতাশ্রয় সুবিধা আছে; এটি জাপানের সবচেয়ে উন্নত বন্দরগুলির একটি।  এছাড়া এখানে খনিজ তেল পরিশোধন কেন্দ্রসহ রাসায়নিক দ্রব্য, বৈদ্যুতিক যন্ত্রপাতি, প্রক্রিয়াজাত খাদ্যদ্রব্য, যন্ত্রাংশ ও মোটরযান নির্মাণের কারখানা আছে।

ইয়োকোহামাতে বহু স্মৃতিসৌধ, মন্দির, খ্রিস্টানদের গির্জা। এখানে অনেক সুন্দর নগর উদ্যান (যেমন ইয়ামাশিতা উদ্যান ও নোগেইয়ামা উদ্যান) আছে, যেগুলি থেকে পোতাশ্রয় এলাকার সুন্দর দৃশ্য অবলোকন করা সম্ভব। শহরের উচ্চশিক্ষা প্রতিষ্ঠানগুলির মধ্যে ১৯৪৯ সালে প্রতিষ্ঠিত ইয়োকোহামা জাতীয় বিশ্ববিদ্যালয় এবং একই সালে (১৯৪৯) প্রতিষ্ঠিত ইয়োকোহামা নগর বিশ্ববিদ্যালয়ের নাম উল্লেখযোগ্য। ১২৭৫ সালে প্রতিষ্ঠিত কানাজাওয়া গ্রন্থাগারে বহু ঐতিহাসিক গ্রন্থ ও দলিলপত্র আছে। এছাড়া শহরে বিভিন্ন বিষয়ের উপর বহু জাদুঘর ও ঐতিহ্যবাহী নো এবং কাবুকি ঘরানার নাট্যশালা আছে।

১৯শ শতকের মধ্যভাগেও ইয়োকোহামা জেলেদের একটি ছোট গ্রাম ছিল। গ্রামটি উপসাগরের উপরে অবস্থিত একটি চরের উপর অবস্থিত ছিল। "ইয়োকোহামা" শব্দটির আক্ষরিক অর্থ "অনুভূমিক সৈকত"। ১৮৫৯ সালে মার্কিন যুক্তরাষ্ট্রের সামরিক চাপের মুখে বৈদেশিক বাণিজ্যের জন্য ইয়োকোহামা বন্দরটিকে উন্মুক্ত করে দেওয়া হয় এবং এটি একটি বাণিজ্যিক কেন্দ্রে পরিণত হয়। বিদেশীদেরকে অতিরাষ্ট্রিক (অর্থাৎ রাষ্ট্রীয় আইনের আওতার বাইরে থাকার) সুবিধা প্রদান করা হলে এখানে অনেক বিদেশী বসবাস করা শুরু করে এবং বিদেশীদের লোকালয়টি ইয়োকোহামা শহরের কেন্দ্রে পরিণত হয়। ১৯২৩ খ্রিস্টাব্দে সংঘটিত একটি ভূমিকম্পে ইয়োকোহামা শহরটি প্রায় সম্পূর্ণ ধ্বংস হয়ে যায়। এরপর সরকারী নকশা অনুযায়ী এটিকে আবার ধীরে ধীরে গড়ে তোলা হয়। ২য় বিশ্বযুদ্ধের সময় ১৯৪৫ সালে শহরটির উপরে মিত্রশক্তির বিমানগুলি ভারী বোমাবর্ষণ করে। বর্তমানে এটি জাপানের সবচেয়ে আধুনিক নগরীগুলির একটি।

ইয়োকোহামা মহাসড়ক ও রেলপথের মাধ্যমে রাজধানী টোকিও এবং জাপানের অন্যান্য বৃহৎ শহরের সাথে সংযুক্ত। নগরীর নিকটবর্তী দুইটি বিমানবন্দর হল টোকিওর হানেদা বিমানবন্দর এবং টোকিও উপসাগরের অপর প্রান্তে চিবা জেলাতে অবস্থিত নারিতা আন্তর্জাতিক বিমানবন্দর।

## তথ্যসূত্র

## বহিঃসংযোগ
* 
* 

বিষয়শ্রেণী:জাপানের শহর
বিষয়শ্রেণী:জাপানের জনবহুল উপকূলীয় স্থান
মৃৎশিল্প

**মৃৎশিল্প** বলতে দুইটি ভিন্ন কর্মকাণ্ডকে বোঝাতে পারে।

* মৃৎশিল্প (চারুকলা), দৃশ্যকলা তথা চারুকলার একটি ধারা যেখানে বিশেষ মৃত্তিকা (মাটি) বা মৃত্তিকাসদৃশ উপাদান দিয়ে দৃষ্টিনন্দন, সৃজনশীল শিল্পকর্ম নির্মাণ করা হয়। 
* মৃৎশিল্প (কারিগরি পেশা), এক ধরনের শিল্পঘনিষ্ঠ পেশাদারী কর্মকাণ্ড বা কারুশিল্প, যেখানে সাধারণত পূর্বনির্ধারিত সূত্র মেনে মৃত্তিকা (মাটি) দিয়ে পাত্র, থালা ও অন্যান্য ব্যবহার্য সামগ্রী নির্মাণ করা হয়, যে সামগ্রীগুলি দৃষ্টিনন্দন হতেও পারে বা না-ও হতে পারে।

তবে কিছু কিছু মৃৎকর্ম একই সাথে চারুকলার দৃষ্টিকোণ থেকে শৈল্পিক এবং দৈনন্দিন জীবনে ব্যবহারোপযোগী বস্তু হিসেবে কাজ করতে পারে।
সিতারগঞ্জ

**সিতারগঞ্জ** হল ভারতের উত্তরাখণ্ড রাজ্যের  উধাম সিং নগর জেলার একটি শহর এবং একটি পৌর বোর্ড। সিতারগঞ্জের চেয়ারম্যান হলেন হরিশ দুবে।

এখন এখানে উত্তরাখণ্ডের রাজ্য শিল্প উন্নয়ন কর্পোরেশন সিডকুল দ্বারা নির্মিত ইন্টিগ্রেটেড ইন্ডাস্ট্রিয়াল এস্টেট সিতারগঞ্জ (আইআইই) টি রয়েছে।

## ভূগোল
সিতারগঞ্জ  স্থানাঙ্কে অবস্থিত। এর গড় উচ্চতা হল ২৯৮&nbsp; মিটার (৯৭৮&nbsp; ফুট)। শহরটি তিনটি বড় জলাধারের মধ্যে অবস্থিত, এগুলি হল:- বাইগুল মৎস্য জলাধার, ধোরা জলাধার এবং নানক সাগর জলাধার যা মূলত মৎস্য চাষের জন্য ব্যবহৃত হয়।

**বাইগুল বা সুখি** হল হিমালয়ের পাদদেশ থেকে উৎপন্ন একটি ছোট উপনদী, যাকে, সেচ এবং বন্যা নিয়ন্ত্রণের উদ্দেশ্যে, ১৯৬৭ সালে বাঁধ দেওয়া হয়েছিল। সমুদ্রতল থেকে বাইগুলের উচ্চতা ২১১ মিটার এবং এটি ২৬৯৫ হেক্টর অঞ্চল জুড়ে বিস্তৃত। এর নিকাশী অঞ্চলটি ৩০৫&nbsp; কিলোমিটার২, এই নদীটি, মৌসুমী বায়ুর বৃষ্টি এবং স্থানীয় বনভূমি থেকে নালার খাত বেয়ে পড়া বৃষ্টির জলে পুষ্ট হয়। বায়গুলের প্ল্যাঙ্কটন প্রজাতিতে রয়েছে ১৭ প্রজাতির সবুজ শৈবাল, চার প্রজাতির নীল-সবুজ শৈবাল, ১০ প্রজাতির ডেসিমিড এবং ১৪ প্রজাতির ডায়াটম।

**[[গুরু নানক|নানক]] সাগর বাঁধ**টি নানক মাতার (সিতারগঞ্জের নিকটবর্তী একটি শহর) সরযূ বা দেওহা নদীর উপরে নির্মিত হয়েছে। এটি থেকে তৈরী হয়েছে নানক সাগর, যা নানক মাতার সৌন্দর্য বাড়িয়ে দিয়েছে। বাঁধটির দৈর্ঘ্য ১৯৭০০ মিটার এবং বাঁধের আয়তন ৩৮৩৩ * ১০৩ মি৩। এই বাঁধ থেকে ৩৯২০০ হেক্টর জমিতে সেচ করা যেতে পারে, যার আনুমানিক ব্যয় ৩৬.৩ মিলিয়ন টাকা।

**ধোরা বাঁধ**টি দীনেশপুরের নিকট ধোরা নদীর উপর নির্মিত। বাঁধের দৈর্ঘ্য ৯৭০০ মি এবং বাঁধের আয়তন ৫০.৭০০ * ১০৩ মি৩। এই বাঁধ থেকে ১৪৬০০ হেক্টর জমিতে সেচ করা যেতে পারে, যার আনুমানিক ব্যয় ১১.১ মিলিয়ন টাকা।

উত্তরাখণ্ডের সিতারগঞ্জ শহরটি তরাই কৃষি জলবায়ু অঞ্চলের অন্তর্গত। যে প্রধান শহর ও শহরতলিগুলির সঙ্গে এর আঞ্চলিক সংযোগ আছে (৫০ - ১০০&nbsp; কিমি), সেগুলি হল: রুদ্রপুর, হলদয়ানি, মোরাদাবাদ, রামপুর, কাশীপুর এবং পাশাপাশি রাজ্যগুলির মধ্যে (৩০০ - ৫০০&nbsp; কিমি) ইউ.পি., দিল্লি, হরিয়ানা, এইচ.পির সঙ্গে সংযোগ রয়েছে।

এটি নৈনিতাল (একটি শৈল শহর) এবং ইন্দো-নেপালি সীমান্তের নিকট অবস্থিত। সিতারগঞ্জ শহরটি বড় নানক সাগর বাঁধ (সিতারগঞ্জ থেকে ১২ কি.মি.) এবং নানক মাতা গুরুদ্বারের (যা একটি বিখ্যাত ধর্মস্থল) নিকটে অবস্থিত।

সিতারগঞ্জে উত্তরাখণ্ড সরকারের দেওয়া ৭০ একর জমিতে, কোকা-কোলা সংস্থা, একটি বোতলজাত করার কারখানা স্থাপন করবে।

## তথ্যসূত্র

ELDECO SIDCUL

বিষয়শ্রেণী:উধম সিং নগর জেলার শহর ও শহরতলি
বিষয়শ্রেণী:উত্তরাখণ্ডের পর্যটন
উন্মুক্ত প্রবেশাধিকার আজ্ঞা

**উন্মুক্ত প্রবেশাধিকার আজ্ঞা** হল এমন একটি নীতি যা কোনও গবেষণা প্রতিষ্ঠান, গবেষণা তহবিলকারী বা সরকার কর্তৃক গৃহীত হয় যার জন্য গবেষকরা প্রয়োজন হয় — সাধারণত বিশ্ববিদ্যালয় অনুষদ বা গবেষণাকর্মী এবং/অথবা গবেষণা অনুদান প্রাপকদের — তাদের প্রকাশিত, সহযোগী-পর্যালোচিত জার্নাল নিবন্ধ এবং সম্মেলনের কাগজপত্রের উন্মুক্ত প্রবেশাধিকার দিতে (১) তাদের চূড়ান্ত, সহযোগী-পর্যালোচিত খসড়াগুলিকে একটি অবাধ প্রবেশাধিকারযোগ্য প্রাতিষ্ঠানিক ভাণ্ডার বা শৃঙ্খলা ভান্ডারে ("গ্রিন ওএ") অর্জন করে বা (২) মুক্ত-প্রবেশাধিকার জার্নালে ("গোল্ড ওএ") প্রকাশ করে তাদের সংরক্ষণ করে বা উভয়ভাবেই।

## বৈশিষ্ট্য
অনুষদগুলির জন্য উন্মুক্ত প্রবেশাধিকার আজ্ঞা গ্রহণ করা বিশ্ববিদ্যালয়গুলির মধ্যে হার্ভার্ড বিশ্ববিদ্যালয়, ম্যাসাচুসেটস ইনস্টিটিউট অব টেকনোলজি, ইউনিভার্সিটি কলেজ লন্ডন কুইন্সল্যান্ড প্রযুক্তি বিশ্ববিদ্যালয়, ইউনিভার্সিটি অব মিনহো (পর্তুগাল), লিজ বিশ্ববিদ্যালয় এবং ইটিএইচ জুরিখ। অনুদান প্রাপকদের জন্য উন্মুক্ত প্রবেশাধিকার আজ্ঞা গ্রহণকারী তহবিল সংস্থাগুলির মধ্যে হল জাতীয় স্বাস্থ্য সংস্থা (এনআইএইচ উন্মুক্ত প্রবেশাধিকার নীতি সহ), গবেষণা কাউন্সিলস ইউকে, ন্যাশনাল ফান্ড ফর সায়েন্টিফিক রিসার্চ, ওয়েলকাম ট্রাস্ট এবং ইউরোপীয় গবেষণা কাউন্সিল। আজ অবধি গৃহীত প্রাতিষ্ঠানিক এবং তহবিলকারী উন্মুক্ত প্রবেশাধিকার আজ্ঞার পূর্ণ সূচির জন্য, উন্মুক্ত প্রবেশাধিকার আজ্ঞার সংরক্ষণাগার নীতিগুলির নিবন্ধ (ROARMAP) দেখুন।

উন্মুক্ত প্রবেশাধিকার আজ্ঞাগুলি বিভিন্ন উপায়ে শ্রেণিবদ্ধ করা যেতে পারে: আজ্ঞাকারী সংস্থার (সংস্থা বা গবেষণা তহবিলকারী নিয়োগ করে) দ্বারা, লোকাস (প্রাতিষ্ঠানিক বা প্রতিষ্ঠান-বহিরাগত) দ্বারা এবং জমা দেওয়ার সময় নিজেই (তাৎক্ষণিক, বিলম্বিত) সময়সীমা দ্বারা (তাৎক্ষণিক বা বিলম্বিত) যেখানে আমানতটি উন্মুক্ত অ্যাক্সেস করা হয় এবং সেখানে কোনও ডিফল্ট কপিরাইট-ধরে রাখার চুক্তি রয়েছে (এবং তা মুকুব করা যায় কিনা)। আজ্ঞার ধরনগুলি শক্তি এবং কার্যকারিতার জন্যও তুলনা করা যেতে পারে (বার্ষিক আয়তনের পরিমাণ, আমানতের অনুপাত এবং সময়সীমার পরিমাণ অনুসারে, মোট বার্ষিক নিবন্ধ আউটপুট সম্পর্কিত, পাশাপাশি আমানতের প্রবেশাধিকারকে উন্মুক্ত প্রবেশাধিকার হিসাবে নির্ধারিত সময় হিসাবে বিবেচনা করা হয়। আজ্ঞাগুলি MELIBEA তে এগুলির কয়েকটি ধর্ম দ্বারা শ্রেণিবদ্ধ ও র‌্যাঙ্ক করা হয়েছে।

## তথ্যসূত্র

## পাদটীকা
* 
** See especially Chapter 4, Policies and Section 4.2, Digression on the word "Mandate".
## বহিঃসংযোগ

* Open Access Overview  by Peter Suber
* Registry of Open Access Repositories Mandatory Archiving Policies (ROARMAP)
* Good practices for university open-access policies, by Stuart Shieber and Peter Suber.

*
বিষয়শ্রেণী:নীতি
চীনামাটি

**চীনামাটি** (ইংরেজি porcelain) একধরনের কুমোরের মাটি। কাওলিন নামক প্রাকৃতিক খনিজযুক্ত পদার্থের মিশ্রণকে বৃহৎ চুল্লী বা ভাঁটিতে ১২০০ ডিগ্রি থেকে ১৪০০ ডিগ্রি তাপমাত্রায় পুড়িয়ে এই মাটি তৈরি করা হয়। উচ্চ তাপমাত্রায় পোড়ানোর ফলে চীনামাটির ভেতরে মালাইট নামক খনিজ গঠিত হয় এবং মাটিটির কাচীভবন ঘটে, ফলে মৃৎশিল্পে ব্যবহৃত অন্যান্য উপাদানের তুলনায় চীনামাটি অধিকতর শক্ত, ভারবহ এবং স্বচ্ছ হয়ে থাকে। চীনামাটির অন্য কিছু বৈশিষ্ট্য হল এটি অভেদ্য (প্রলেপ প্রয়োগের আগেই), পুরু অবস্থায় শ্বেতবর্ণ ও অনুরণনশীল হয়ে থাকে।  চীনামাটিকে তিনটি প্রধান শ্রেণীতে বিভক্ত করা যায়: শক্ত-লেইয়ের চীনামাটি, নরম-লেইয়ের চীনামাটি এবং অস্থিচূর্ণমিশ্রিত চীনামাটি।

চীনামাটি ঐতিহাসিক চীনদেশে বহু শতাব্দী ধরে ধীরে ধীরে বিকাশ লাভ করে এবং আজ থেকে ২০০০ বছর থেকে ১২০০ বছর আগে কোনও এক সময়ে এর বর্তমান রূপটি ধারণ করে। এরপর এটি ধীরে ধীরে অন্যান্য পূর্ব এশীয় দেশগুলিতে এবং শেষ পর্যন্ত বহির্বিশ্বে ছড়িয়ে পড়ে। মৃৎসামগ্রী এবং প্রস্তরসামগ্রীর চেয়ে চীনামাটির সামগ্রী নির্মাণ অধিকতর কঠিন। এটিকে শ্বেতশুভ্র রঙ, কাঠিন্য ও ভঙ্গুরতার জন্য একে সাধারণত উচ্চমার্গের মৃৎশিল্প হিসেবে গণ্য করা হয়। এর উপরে চকচকে প্রলেপ ও রঙ প্রয়োগ করা সহজ এবং একে সহজেই বিভিন্ন আকৃতি প্রদান করা যায়, ফলে এটিকে টেবিলের বিভিন্ন সামগ্রী, পাত্র ও ক্ষুদ্রাকার মূর্তি-প্রতিমা নির্মাণে ব্যাপকভাবে ব্যবহার করা হয়। এছাড়া বিভিন্ন প্রযুক্তি ও পণ্যদ্রব্য উৎপাদনের শিল্পক্ষেত্রেও চীনামাটির ব্যবহার আছে।

## তথ্যসূত্র

বিষয়শ্রেণী:চীনা সংস্কৃতি
বিষয়শ্রেণী:চীনামাটি
বিষয়শ্রেণী:মৃৎশিল্প
বিষয়শ্রেণী:সিরামিক উপকরণ
বিষয়শ্রেণী:চীনা উদ্ভাবন
বিষয়শ্রেণী:অস্তরক
বটুলিজম

**বটুলিজম** হলো *Clostridium botulinum* নামক ব্যাকটেরিয়াম কর্তৃক উৎপাদিত একধরনের অধিবিষের ফলে সৃষ্ট একটি বিরল এবং সম্ভাব্য মারাত্মক ব্যাধি। রোগটি লক্ষণ দুর্বলতা, ঝাপসা দৃষ্টি, ক্লান্তি এবং কথায় জড়তা দিয়ে শুরু হয়। এরপরে হাত, বুকের পেশী এবং পা দুর্বল হয়ে যেতে পারে। বমি বমি ভাব, পেট ফুলে যাওয়া এবং ডায়রিয়াও হতে পারে। এই রোগটি সাধারণত চেতনাকে প্রভাবিত করে না বা এর কারণে জ্বর হয় না।

বটুলিজম বিভিন্নভাবে ছড়াতে পারে। এটির কারন এন্ডোস্পোর, যা মাটি এবং পানি উভয়েই দেখা দেয়। অক্সিজেনের মাত্রা কম হলে বা নির্দিষ্ট কোনো তাপমাত্রায় এলে এরা বোটুলিনাম টক্সিন বা বোটুলিনোটক্সিন তৈরি করে। টক্সিনযুক্ত খাবার খাওয়ার সময় খাদ্যবাহিত বটুলিজম হয়। শিশুদের বটুলিজম হয় যখন ব্যাকটেরিয়াগুলি অন্ত্রে প্রবেশ করে টক্সিন ছেড়ে দেয়। এটি সাধারণত ছয় মাসের কম বয়সী শিশুদের মধ্যে ঘটে, কারণ তখনও শিশুদের প্রতিরক্ষামূলক ব্যবস্থাগুলি বিকশিত হয়নি। যারা ইনজেকশনের মাধ্যমে নেশাদ্রব্য গ্রহণ করেন তাদের মধ্যে প্রায়শই ক্ষত বটুলিজম দেখা যায়। এক্ষেত্রে ব্যাকটেরিয়ার জীবাণু ক্ষতস্থানে প্রবেশ করে এবং অক্সিজেনের অভাবে টক্সিন ছেড়ে দেয়। এটি সরাসরি একজন থেকে আরেকজনের কাছে ছড়ায় না। সন্দেহজনক ব্যক্তির শরীরে টক্সিন বা ব্যাকটিরিয়া খুঁজে বের করে রোগ নির্ণয়ের বিষয়টি নিশ্চিত করা হয়।

মূলত সঠিকভাবে খাদ্য প্রস্তুত করার মাধ্যমেই প্রতিরোধ করা সম্ভব। খাবারকে ৫ মিনিটের বেশি সময় ধরে ৮৫° সেলসিয়াস (১৮৫° ফারেনহাইট) এর বেশি তাপমাত্রায় গরম করলে টক্সিন ধ্বংস হয়ে যায়। মধু এই জীবাণু ধারণ করতে পারে এবং একারণে ১২ মাসের কম বয়সী বাচ্চাদের মধু খাওয়ানো উচিত নয়। অ্যান্টিটক্সিন বা প্রতিবিষ দিয়ে এর চিকিত্সা করা হয়। যারা নিজে থেকে শ্বাস নেওয়ার ক্ষমতা হারিয়ে ফেলেন তাদের কয়েক মাসের জন্য যান্ত্রিক বায়ুচলাচল প্রয়োজন হতে পারে। ক্ষত বটুলিজমের জন্য অ্যান্টিবায়োটিক ব্যবহার করা যেতে পারে। আক্রান্ত ৫ থেকে ১০% ব্যক্তিদের মৃত্যু ঘটে। বটুলিজম অন্যান্য অনেক প্রাণীকেও প্রভাবিত করে। শব্দটি লাতিন *botulus* থেকে এসেছে, যার অর্থ সসেজ।

## বহিঃসংযোগ

* BOTULISM in the United States, 1889–1996. Handbook for Epidemiologists, Clinicians and Laboratory Technicians. Centers for Disease Control and Prevention. National Center for Infectious Diseases, Division of Bacterial and Mycotic Diseases 1998.
* NHS choices 
* CDC Botulism: Control Measures Overview for Clinicians
* University of California, Santa Cruz Environmental toxicology – Botulism 
* CDC Botulism FAQ
* FDA Clostridium botulinum ''Bad Bug Book'' 
* USGS Avian Botulism 

বিষয়শ্রেণী:বটুলিসম
বিষয়শ্রেণী:জীবাণু অস্ত্র
বিষয়শ্রেণী:মল পরীক্ষার মাধ্যমে নির্ণয়যোগ্য অবস্থা
বিষয়শ্রেণী:খাদ্যবাহিত অসুস্থতা
বিষয়শ্রেণী:পোল্ট্রি রোগ
রাধিকাপুর

**রাধিকাপুর** ভারতের পশ্চিমবঙ্গ রাজ্যের উত্তর দিনাজপুর জেলার রায়গঞ্জ মহকুমার কালিয়াগঞ্জ সমষ্টি উন্নয়ন ব্লকের একটি গ্রাম এবং এটি একটি গ্রাম পঞ্চায়েত গ্রাম। এটি বাংলাদেশ-ভারত সীমান্তের একটি সীমান্ত চৌকি পয়েন্ট ।

## ভৌগোলিক অবস্থা

### অবস্থান
রাধিকাপুর   স্থানাঙ্কে অবস্থিত।

## রাধিকাপুর-বিরল ট্রানজিট পয়েন্ট
রাধিকাপুর-বিরল রেল যোগাযোগটি এপ্রিল ২০১৭ সালে পুনরায় চালু করা হয়। এটি দীর্ঘদিন ধরে ভারত-বাংলাদেশ সীমান্তে একটি অচল রেল ট্রানজিট পয়েন্ট ছিল। বাংলাদেশ পাশের সংশ্লিষ্ট স্টেশনটি ছিল দিনাজপুর জেলার বিরল। রাধিকাপুর-বিরল সেক্টরে ট্রানজিট সুবিধা ১ এপ্রিল ২০০৫ সাল থেকে স্থগিত ছিল। ভারতের পাশের রেলপথটি ব্রডগেজে রূপান্তর করা হয়েছিল এবং বাংলাদেশের পক্ষ থেকে এই রেলপথটি মিটারগেজে ছিল।

১৯৭৮ সালের ১৫ই আগস্ট বাংলাদেশ ও ভারত কর্তৃক স্বীকৃত সমঝোতা স্মারক অনুযায়ী বাংলাদেশ ও নেপালের মধ্যে ওভারল্যান্ড ট্রানজিট ট্র্যাফিকের সুবিধার্থে চুক্তি স্বাক্ষরিত হয়েছিল। বাংলাদেশ ও নেপালের মধ্যে ওভারল্যান্ড ট্রানজিট ট্র্যাফিকের সুবিধার্থে নতুন রেল রুট যুক্ত করার জন্য ৬ সেপ্টেম্বর, ২০১১ সালে এটি সংযোজন করা হয়েছিল। ২০১১ সালের নভেম্বরে রাহানপুর-সিংহবাদ ট্রানজিট পয়েন্টটি ব্যবহার করে নেপালে বাংলাদেশ সার রফতানি শুরু করেছিল। মানচিত্রে পাশাপাশি, মানচিত্রে চিহ্নিত সমস্ত জায়গাগুলি পুরো স্ক্রিনে লিঙ্কযুক্ত করা আছে। ২০১৯ সালে রাধিকাপুর থেকে একটি লিংক ট্রেন তেভাগার সাথে যুক্ত করার দাবি মেনে এনএফ ও পূর্ব রেল কর্তৃপক্ষ প্রতিশ্রুতি দিলেও বালুরঘাটের তৃণমূল সাংসদের বিরোধিতায় তা আটকে যায়। ২০১৮ সালের ২৫ আগস্ট রাধিকাপুর-কলকাতা সকালের ট্রেন চালু এবং শাটল ট্রেন চালুর দাবীতে রেল রোকো কর্মসূচি নিয়েছিল সিপিএম। পাশাপাশি একই দাবীতে বিজেপি নেতৃত্ব রায়গঞ্জে গণস্বাক্ষর কর্মসূচি শুরু করে।

## ভূমি শুল্ক স্টেশন
রাধিকাপুরে ভারত-বাংলাদেশ সীমান্তে রাস্তা বা রেলপথে পণ্য চলাচলের জন্য একটি স্থল শুল্ক স্টেশন রয়েছে।

## জনসংখ্যার উপাত্ত
ভারতের ২০১১ সালের আদমশুমারি অনুসারে, রাধিকাপুরের মোট জনসংখ্যা ছিল ১,০৫৭ জন। মোট জনসংখ্যার মধ্যে থেকে ৫৩০ (৫০%) পুরুষ এবং ৫২৭ (৫০%) মহিলা ছিল। জনসংখ্যার ৬ বছরের নিচে ছিল ১৩৪ জন। রাধিকাপুরে মোট সাক্ষরতার সংখ্যা ছিল ৬৭৫ জন (৬ বছরের বেশি জনসংখ্যার ৭৩.১৩%)।

## পরিবহন
রাধিকাপুর রেলস্টেশনটি বার্সোই-রাধিকাপুর শাখা লাইনে রয়েছে। ২০১৭ সালে প্রধানমন্ত্রী নরেন্দ্র মোদীর উপস্থিতিতে রেল চলাচলের সূচনা করেন বাংলাদেশের প্রধানমন্ত্রী শেখ হাসিনা।

## তথ্যসূত্র

বিষয়শ্রেণী:বাংলাদেশ–ভারত সীমান্ত পারাপার
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উত্তর দিনাজপুর জেলার গ্রাম
সাদামাটি

**সাদামাটি** (ইংরেজি White clay) বা **কাওলিন** এক ধরনের খনিজ এঁটেল মাটি বা কাদামাটি। এটিকে চীনামাটি প্রস্তুতিতে ব্যবহার করা হয়। সাদামাটি বা কাওলিনের মূল রাসায়নিক উপাদানের বৈজ্ঞানিক নাম হল **কাওলিনাইট**, যেটি একধরনের স্তরীভূত অ্যালুমিনিয়াম সিলিকেট হাইড্রক্সাইড (Al2Si2O5(OH)4। 

কাওলিন নামটি চীনা নাম কাওলিং () থেকে এসেছে। কাওলিং দক্ষিণ-পূর্ব চীনের চিয়াংশি প্রদেশে অবস্থিত একটি গ্রামের নাম।

কাওলিন বা সাদামাটি নরম, সাধারণত সাদা রঙের হয়। বাণিজ্যিকভাবে উৎপাদিত কাওলিন বা সাদামাটি গুঁড়া, অর্ধ-শুষ্ক সরু দড়ি (নুডল) কিংবা তরল মিশ্রণরূপে সরবরাহ করা হয়।

## তথ্যসূত্র

বিষয়শ্রেণী:অ্যালুমিনিয়াম খনিজ
বিষয়শ্রেণী:কাদামাটি খনিজ গোষ্ঠী
বিষয়শ্রেণী:শিল্প খনিজ
বিষয়শ্রেণী:ঔষধি কাদামাটি
ঘুগনি

**ঘুগনি** ( *ঘুগুনি*) সন্ধ্যাকালীন নাস্তা, ভারতীয় উপমহাদেশের স্থানীয়, বিশেষ করে বাংলাদেশ ও পূর্ব ভারতে (ভারতের বিহার, ঝাড়খণ্ড, ওড়িশা, পশ্চিমবঙ্গ), উত্তর-পূর্ব ভারত (ভারতের অসম ও ত্রিপুরা) জনপ্রিয়। ঐতিহ্যবাহীপূর্ব ভারতীয় রন্ধনপ্রণালীতে মাষকলাই (কলা *ছানা*), শুকনো হলুদ মটর বা শুকনো সাদা মটর গ্রেভি  দিয়ে রান্না করা হয়। এরপরে এটি কুড়মুড়ে মুড়ি  এবং মাঝে গরম পেঁয়াজ পাকোড়া বা ভাজিয়ার সাথে পরিবেশন করা হয়। এটি এছাড়াও পুরী সঙ্গে পরিবেশন করা হয়। কিছু রকমে মাংস অন্তর্ভুক্ত থাকে, যেমন ছাগল বা এমনকি ভেড়া বা মুরগির মাংসের ছোট ছোট টুকরা যোগ করা হয়।

এটি কাঁচা পেঁয়াজ মরিচ, ধনিয়া পাতা যোগে খেতে খুব ভালো লাগে। এটি কলকাতার একটি সাধারণ এবং সাশ্রয়ী মূল্যের খাবার।  মাংসের ঘুগনি "কলকাতা ট্রেডমার্ক" হিসাবে পরিচিতি পেয়েছে। এটি সারা বাংলাদেশ জুড়ে একটি সাধারণ এবং সাশ্রয়ী মূল্যের খাদ্য, বিশেষ করে রমজান মাসে।

বিহার ও পূর্ব উত্তর প্রদেশ রাজ্যের পশ্চিম অংশে, নটবালি ভোজপুরি অঞ্চল, ঘুগনি মূলত তাজা সবুজ মটরশুঁটি বা রাতারাতি ভেজা কালো ছানা সরিষার তেলে সবুজ মরিচ এবং জিরা বীজ দিয়ে ভাজা হয়।

## উপকরণ
* চটপটির ডাল ২ কাপ
*বীট লবণ হাফ চা চামচ
*ভাজা জিরার  গুঁড়া ১ চা চামচ
*শুকনা মরিচ টালা ১ চা চামচ
*দেড় চা চামচ চটপটির মসলা
*মিহি পেঁয়াজ কুঁচি স্বাদ ও পরিমাণ মতো
*কাচামরিচ কুঁচি স্বাদ ও পরিমাণ মতো
*আদা কুচি স্বাদ ও পরিমাণ মতো
*টমেটো কুঁচি স্বাদ ও পরিমাণ মতো
*ধনিয়া পাতা কুঁচি স্বাদ ও পরিমাণ মতো
*১/২ চা চামচ লেবুর খোসা কুঁচি

## আরো দেখুন

* ভেলপুরি
* আলু কাবলি

## তথ্যসূত্র

## বহিঃসংযোগ

* [ঘুগনি [রেসিপি]]  
* বাংলা রেসিপি 
* ক্যান্টিন রেসিপি 

বিষয়শ্রেণী:বিহারি রন্ধনশৈলী
বিষয়শ্রেণী:বাঙালি রন্ধনশৈলী
বিষয়শ্রেণী:ওড়িয়া রন্ধনশৈলী
বিষয়শ্রেণী:ভারতীয় হালকা জলখাবার
বিষয়শ্রেণী:বাংলাদেশী রন্ধনশৈলী
বিষয়শ্রেণী:কলাইয়ের পদ
বিষয়শ্রেণী:ভারতের নিরামিষ পদ
রামনগর কলেজ

**রামনগর কলেজ** ১৯৭২ সালে প্রতিষ্ঠিত, পূর্ব মেদিনীপুর জেলার দ্বিতীয় রামনগরে, দেপালে একটি সাধারণ ডিগ্রি কলেজ। এটি আর্টস এবং সায়েন্সের স্নাতক কোর্স চালু রেখেছে। এটি বিদ্যাসাগর বিশ্ববিদ্যালয়ের অধিভুক্ত। 

## বিভাগ

### বিজ্ঞান

* রসায়ন 
* পদার্থবিদ্যা 
* গণিত 
* উদ্ভিদ্তত্ব 
* প্রাণিবিদ্য 
* দেহতত্ব 
* পুষ্টি 
* জলজ ব্যবস্থাপনা ও প্রযুক্তি 
* শিল্প ফিশ এবং ফিশারি (মেজর) 
* ফিশারি এবং ফার্ম ম্যানেজমেন্ট (বি.ভোক। )

### শিল্প ও বাণিজ্য

* বাংলা 
* বৈকল্পিক ইংরেজি 
* সংস্কৃত 
* ইতিহাস 
* ভূগোল 
* রাষ্ট্রবিজ্ঞান 
* সমাজবিজ্ঞান 
* সঙ্গীত 
* বাণিজ্য 
* শারীরিক শিক্ষা

## অনুমোদন
কলেজটি বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত। 
## আরও দেখুন
*ভারতের শিক্ষা ব্যবস্থা
*পশ্চিমবঙ্গে শিক্ষা

## তথ্যসূত্র

## বহিঃসংযোগ

* http://www.ramnagarcollege.com/

বিষয়শ্রেণী:১৯৭২-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৯৭২-এ পশ্চিমবঙ্গে প্রতিষ্ঠিত
বিষয়শ্রেণী:বিদ্যাসাগর বিশ্ববিদ্যালয়ের অধিভুক্ত মহাবিদ্যালয়
বিষয়শ্রেণী:পূর্ব মেদিনীপুর জেলার বিশ্ববিদ্যালয় ও কলেজ
ডেইলি দেশের কথা

**ডেইলি দেশের কথা** ভারতের ত্রিপুরার আগরতলা থেকে প্রকাশিত একটি বাংলা দৈনিক পত্রিকা। ইন্ডিয়ান রিডারশিপ সার্ভে অনুসারে পত্রিকাটি ৪০ লাখ মানুষ পাঠ করেন।

## ইতিহাস
*দেশের কথা*  ১৯৭৯ সালে প্রতিষ্ঠিত হয়। বিশৃঙ্খল কংগ্রেস-টিইউজেএস জোট সরকারের আমলে পত্রিকাটির উপর প্রচণ্ড আক্রমণ চালানো হয়েছিল।

## ইন্টারনেট সংস্করণ
পত্রিকাটির একটি জনপ্রিয় অনলাইন সংস্করণ চালু আছে।

## আরও দেখুন

* এই সময়
* দৈনিক স্টেটসম্যান
* বর্তমান (দৈনিক পত্রিকা)
* সংবাদ প্রতিদিন
* সানন্দা

## তথ্যসূত্র


## বহিঃসংযোগ

* ''দেশ কথা''  প্রকাশের ৩০ বছর উদ্‌যাপন

বিষয়শ্রেণী:আগরতলা
বিষয়শ্রেণী:বাংলা ভাষার সংবাদপত্র
বিষয়শ্রেণী:ত্রিপুরার সংবাদপত্র
বিষয়শ্রেণী:ভারতের সাম্যবাদী সাময়িকী
বিষয়শ্রেণী:ত্রিপুরার গণমাধ্যম
বিষয়শ্রেণী:১৯৭৯-এ প্রতিষ্ঠিত সংবাদপত্র
বিষয়শ্রেণী:১৯৭৯-এ ত্রিপুরায় প্রতিষ্ঠিত